cyanic-selkie/wikianc huggingface dataset:
തകഴി സ്മാരകം
ആലപ്പുഴ ജില്ലയിലെ തകഴിയിൽ, മലയാളസാഹിത്യകാരനായ തകഴി ശിവശങ്കര പിള്ളയുടെ സ്മാരകമായി സ്ഥാപിക്കപ്പെട്ടതാണ് തകഴി മെമ്മോറിയൽ മ്യൂസിയം അഥവാ തകഴി സ്മാരകം. തകഴി ശിവശങ്കര പിള്ളയുടെ കുടുംബവീടായ ശങ്കരമംഗലം ഭവനം, കേരളസർക്കാർ 2000 ൽ ഏറ്റെടുത്ത്  2001 ൽ മ്യൂസിയമാക്കി മാറ്റുകയായിരുന്നു. പുരാവസ്തു വകുപ്പാണ് മ്യൂസിയം പരിപാലിക്കുന്നത്.
ശങ്കരമംഗലം ഭവനത്തിന്റെ നാല് മുറികളിൽ മ്യൂസിയം ഒരുക്കിയിട്ടുണ്ട്. എഴുത്തുകാരന്റെ പേന, കണ്ണട, വസ്ത്രങ്ങൾ തുടങ്ങിയവ മ്യൂസിയത്തിൽ സൂക്ഷിച്ചിരിക്കുന്നു. പൂമുഖത്ത്, തകഴിയുടെ ചാരുകസേര പ്രദർശിപ്പിച്ചിട്ടുണ്ട്. കൂടാതെ, അദ്ദേഹം നേടിയ ജ്ഞാനപീഠ പുരസ്കാരം ഉൾപ്പെടെയുള്ള അവാർഡുകളും സമ്മാനങ്ങളും സർട്ടിഫിക്കറ്റുകളും  പ്രദർശിപ്പിച്ചിരിക്കുന്നു. മ്യൂസിയത്തിന് പിന്നിൽ, തകഴിയുടെ സ്മാരകമണ്ഡപവും പൂർണ്ണകായ വെങ്കലപ്രതിമയുണ്ട്.
അവലംബം
വർഗ്ഗം:തകഴി വർഗ്ഗം:സ്മാരകങ്ങൾ
ചട്ടമ്പിക്കവല
ശീകുമാർ പ്രൊഡക്ഷൻസിന്റെ ബാനറിൽ പി. സുബ്രഹ്മണ്യം നിർമിച്ച മലയാളചലച്ചിത്രമാണ് ചട്ടമ്പിക്കവല. എ കുമാരസ്വമി ആൻഡ് കമ്പനി വിതരണം ചെയ്ത ഈ ചിത്രം 1969 ഒക്ടോബർ 8-ന് കേരളത്തിൽ പ്രദർശനം തുടങ്ങി.
പുറത്തേക്കുള്ള കണ്ണികൾ
വർഗ്ഗം:1969-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:തിക്കുറിശ്ശി അഭിനയിച്ച മലയാളചലച്ചിത്രങ്ങൾ വർഗ്ഗം:എൻ. ശങ്കരൻ നായർ സംവിധാനം ചെയ്ത ചലച്ചിത്രങ്ങൾ വർഗ്ഗം:മീന (പഴയ) അഭിനയിച്ച ചലചിത്രങ്ങൾ വർഗ്ഗം:ഓ.എൻ വിയുടെ ഗാനങ്ങൾ വർഗ്ഗം:ചിദംബരനാഥ് ഈണം പകർന്ന ഗാനങ്ങൾ വർഗ്ഗം:എൻ. ഗോപാലകൃഷ്ണൻ ചിത്രസംയോജനം ചെയ്ത ചലച്ചിത്രങ്ങൾ വർഗ്ഗം:പി. സുബ്രഹ്മണ്യം നിർമ്മിച്ച ചലച്ചിത്രങ്ങൾ വർഗ്ഗം:മുട്ടത്തുവർക്കി തിരക്കഥ എഴുതിയ ചലച്ചിത്രങ്ങൾ വർഗ്ഗം:ഇ.എൻ.സി. നായർ കാമറ ചലിപ്പിച്ച ചലച്ചിത്രങ്ങൾ
വർഗ്ഗം:ബഹദൂർ അഭിനയിച്ച ചലച്ചിത്രങ്ങൾ വർഗ്ഗം:ശ്രീവിദ്യ അഭിനയിച്ച മലയാള ചിത്രങ്ങൾ
കുമാരനല്ലൂർ ഭഗവതീക്ഷേത്രം
കേരളത്തിൽ കോട്ടയം ജില്ലയിലെ കുമാരനല്ലൂരിൽ മീനച്ചിലാറിന്റെ പടിഞ്ഞാറേക്കരയിൽ നിന്ന് അല്പം മാറി സ്ഥിതി ചെയ്യുന്ന പ്രശസ്തമായ ഒരു പരാശക്തിക്ഷേത്രമാണ് കുമാരനല്ലൂർ ഭഗവതീ ക്ഷേത്രം. കോട്ടയം നഗര പ്രദേശത്തിന് ഉള്ളിൽ തന്നെയാണ് ഈ ക്ഷേത്രം. ഈ ക്ഷേത്രത്തിലെ മുഖ്യപ്രതിഷ്ഠ സാക്ഷാൽ ആദിപരാശക്തി ഭാവത്തിലുള്ള ഭഗവതിയാണ്. മധുര മീനാക്ഷീ ചൈതന്യമാണ് ഭഗവതി എന്നാണ് വിശ്വാസം. "കുമാരനല്ലൂരമ്മ" എന്ന് ഇവിടത്തെ ഭഗവതി അറിയപ്പെടുന്നു. ദുർഗ്ഗ, പാർവതി, മഹാലക്ഷ്മി, മഹാസരസ്വതി, മഹാകാളി തുടങ്ങിയ പരാശക്തിയുടെ വിവിധ ഭാവങ്ങളിൽ ഭഗവതി ആരാധിയ്ക്കപ്പെടുന്നു. ഉപദേവതകളായി ശിവൻ, ഗണപതി, ശാസ്താവ്, ഭദ്രകാളി, നാഗദൈവങ്ങൾ എന്നിവർക്കും പ്രതിഷ്ഠകളുണ്ട്. കേരളത്തിലെ 108 ദുർഗ്ഗാലയങ്ങളിൽ ഒന്നാണ് ഈ ക്ഷേത്രം. ഈ ക്ഷേത്രത്തിനു 2400 വർഷത്തിൽ പരം പഴക്കമുണ്ടെന്നു വിശ്വസിക്കപ്പെടുന്നു. എന്നാൽ ക്ഷേത്രം ചേരമാൻ പെരുമാളുടെ കാലത്തേ നിർമ്മിച്ചിട്ടുള്ളൂവെന്നും കണക്കാക്കപ്പെടുന്നു. ക്ഷേത്രത്തിന്റെ പഴക്കവും, ചുവർചിത്രങ്ങളും, ഐതിഹ്യങ്ങളിൽ ഉള്ള പരാമർശങ്ങളും ക്ഷേത്രത്തിന്റെ പ്രത്യേകതകളാണ്. വൃശ്ചികമാസത്തിൽ രോഹിണിനാളിൽ ആറാട്ട് വരത്തക്ക വിധത്തിൽ നടത്തപ്പെടുന്ന പത്തുദിവസത്തെ ഉത്സവവും, ഇതിനിടയിൽ വരുന്ന തൃക്കാർത്തികയുമാണ് ക്ഷേത്രത്തിലെ പ്രധാന ആണ്ടുവിശേഷങ്ങൾ. ദേവിയുടെ ജന്മദിനമായി കണക്കാക്കപ്പെടുന്ന തൃക്കാർത്തികയ്ക്കാണ് ആറാട്ടിനെക്കാൾ പ്രാധാന്യം. കൂടാതെ കന്നിമാസത്തിലെ നവരാത്രി, മീനമാസത്തിലെ പൂരം നാൾ എന്നിവയും വിശേഷങ്ങളാണ്. കേരള ഊരാണ്മ ദേവസ്വം ബോർഡാണ് ക്ഷേത്രഭരണം നടത്തുന്നത്.
ഐതിഹ്യം
കൊട്ടാരത്തിൽ ശങ്കുണ്ണിയുടെ ഐതിഹ്യമാലയിൽ പറയുന്ന പ്രസിദ്ധമായ ഒരു കഥയാണ് ഈ ക്ഷേത്രത്തിന്റെ ഉദ്ഭവത്തിന് കാരണമായി പറയപ്പെടുന്നത്. അതിങ്ങനെ:
ഒരിയ്ക്കൽ, മധുര മീനാക്ഷി ക്ഷേത്രത്തിൽ ഭഗവതിയ്ക്ക് ചാർത്തിയിരുന്ന മൂക്കുത്തി മോഷണം പോയി. എങ്ങനെയാണ് അത് പോയതെന്ന് ആർക്കും മനസ്സിലായില്ല. വിവരം അന്ന് മധുര ഭരിച്ചിരുന്ന പാണ്ഡ്യരാജാവിന് വിവരം കിട്ടിയപ്പോൾ അദ്ദേഹം അന്വേഷണത്തിന് ഉത്തരവിട്ടു. പല സ്ഥലങ്ങളിലായി അന്വേഷിച്ചിട്ടും മൂക്കുത്തി തിരിച്ചുകിട്ടിയില്ല. ഒടുവിൽ, ക്ഷേത്രത്തിലെ ശാന്തിക്കാരനറിയാതെ മൂക്കുത്തി പോകില്ലെന്ന് രാജാവ് തീർച്ചപ്പെടുത്തി. യഥാർത്ഥത്തിൽ ശാന്തിക്കാരൻ നിരപരാധിയായിരുന്നു. എങ്ങനെ മൂക്കുത്തി പോയെന്ന് അദ്ദേഹത്തിനും വിവരമുണ്ടായിരുന്നില്ല. എന്നാൽ, ഇതൊന്നും മനസ്സിലാക്കാതെ രാജാവ് ശാന്തിക്കാരനെ വിളിച്ചുവരുത്തി ചോദ്യം ചെയ്യാൻ തുടങ്ങി. മണിക്കൂറുകളോളം ചോദ്യം ചെയ്യൽ തുടർന്നെങ്കിലും എങ്ങനെ പോയെന്ന് പറയാൻ ശാന്തിക്കാരന് കഴിയുന്നുണ്ടായിരുന്നില്ല. അവസാനം നാല്പതുദിവസത്തിനകം മൂക്കുത്തിയുമായി തിരിച്ചുവരണമെന്നും അല്ലാത്തപക്ഷം ശാന്തിക്കാരനെ തലയറുത്തു കൊല്ലുമെന്നും രാജാവ് ഉത്തരവിട്ടു. വ്യസനത്തോടെ ശാന്തിക്കാരൻ കൊട്ടാരം വിട്ടു. മൂക്കുത്തിയ്ക്കായി അദ്ദേഹം പല സ്ഥലത്തായി അലഞ്ഞുതിരിഞ്ഞു നടന്നെങ്കിലും എവിടെയും കണ്ടെത്താനായില്ല. ഒടുവിൽ മുപ്പത്തൊമ്പതാം ദിവസമായി. പിറ്റേദിവസം തന്റെ തലപോകുമല്ലോ എന്നാലോചിച്ച ശാന്തിക്കാരൻ, അതീവദുഃഖിതനായി അന്നത്തെ ദിവസം കഴിച്ചുകൂട്ടി. അന്നുരാത്രി അദ്ദേഹം ഉറങ്ങുന്ന സമയത്ത് അദ്ദേഹത്തിന് ഒരു സ്വപ്നദർശനമുണ്ടായി. അതീവസുന്ദരിയായ ഒരു യുവതി തന്റെയടുത്തുവന്ന് ഇനിയവിടെ താമസിച്ചാൽ ആപത്താണെന്നും അപ്പോൾ കാവൽക്കാരെല്ലാം ഉറക്കമായതിനാൽ വല്ല ദിക്കിലും പോയി രക്ഷപ്പെടാമെന്നും പറയുന്നതായിട്ടായിരുന്നു സ്വപ്നദർശനം. കണ്ണുതുറന്നു നോക്കിയപ്പോൾ ശാന്തിക്കാരൻ ആരെയും കണ്ടില്ല. ഇത് സാക്ഷാൽ ജഗദംബികയുടെ അരുളപ്പാടാണെന്ന് വിചാരിച്ച അദ്ദേഹം ഉടനെ അവിടെനിന്ന് പുറത്തിറങ്ങി ഓടാൻ തുടങ്ങി. ആ സമയത്ത്, സ്വപ്നത്തിൽ വന്ന യുവതി വീണ്ടും അദ്ദേഹത്തിന് മുന്നിൽ പ്രത്യക്ഷനാകുകയും, താനും കൂടെ വരികയാണെന്ന് അറിയിയ്ക്കുകയും ചെയ്തു. തുടർന്ന് അവർ ശാന്തിക്കാരന്റെ മുന്നിലായി ഓടിത്തുടങ്ങി. അന്ന് അമാവാസിയായിരുന്നെങ്കിലും അവരുടെ ശരീരശോഭയും ധരിച്ചിരുന്ന ആഭരണങ്ങളുടെ പ്രകാശവും കാരണം ശാന്തിക്കാരന് വഴി വ്യക്തമായി കാണാൻ കഴിയുമായിരുന്നു. കുറച്ചുദൂരം ചെന്നപ്പോൾ ആ സ്ത്രീ അപ്രത്യക്ഷയായി. അപ്പോൾ വഴി പൂർണ്ണമായും ഇരുട്ടിലായി. ശാന്തിക്കാരൻ എങ്ങനെയൊക്കെയോ തപ്പിത്തടഞ്ഞ് വഴിയിലൊരിടത്തെത്തി. രാജാവിന്റെ ഭടന്മാർ വന്ന് തന്നെ പിന്തുടർന്ന് വരാൻ സാധ്യതയുണ്ടെന്നതിനാൽ ഭയമുണ്ടായിരുന്നെങ്കിലും വിശ്രമിയ്ക്കാതെ നിവൃത്തിയില്ലെന്ന് തോന്നിയ അദ്ദേഹം ആ സമയത്ത് പെട്ടെന്നുണ്ടായ ഇടിമിന്നലിന്റെ വെളിച്ചത്തിൽ ഒരു വഴിയമ്പലം കണ്ടെത്തുകയും തോളത്തുണ്ടായിരുന്ന രണ്ടാം മുണ്ട് വിരിച്ചശേഷം അവിടെ കിടന്നുറങ്ങുകയും ചെയ്തു.
അക്കാലത്ത് ചേരദേശം വാണിരുന്ന ചേരമാൻ പെരുമാൾ, ഇന്നത്തെ കോട്ടയം ജില്ലയിൽ വൈക്കത്തിനടുത്തുള്ള ഉദയനാപുരത്ത് ഭഗവതിയ്ക്കും കുമാരനല്ലൂർ എന്ന് ഇപ്പോൾ അറിയപ്പെടുന്ന സ്ഥലത്ത് (അന്ന് കുമാരപുരം) സുബ്രഹ്മണ്യന്നും ക്ഷേത്രങ്ങൾ പണിയിച്ചു കൊണ്ടിരിയ്ക്കുകയായിരുന്നു. നേരത്തെ പറഞ്ഞ വഴിയമ്പലത്തിൽ കിടന്നുറങ്ങിയ ശാന്തിക്കാരൻ പിറ്റേന്ന് ഉണർന്നത് കുമാരപുരത്ത് പണി നടന്നുകൊണ്ടിരുന്ന സുബ്രഹ്മണ്യസ്വാമി ക്ഷേത്രത്തിലാണ്! അത്ഭുതത്തോടെ അദ്ദേഹം ചുറ്റും നോക്കിയപ്പോൾ ശ്രീകോവിലിലെ പീഠത്തിൽ താൻ പൂജിച്ചിരുന്ന സാക്ഷാൽ മധുര മീനാക്ഷിയെ അദ്ദേഹത്തിന് കാണാനിടയായി. തന്നെ പിന്തുടർന്നുവന്ന സുന്ദരി, സാക്ഷാൽ ജഗന്മാതാവാണെന്ന് മനസ്സിലാക്കിയ അദ്ദേഹം അമ്മയെ സാഷ്ടാംഗം പ്രണമിച്ചു. തുടർന്ന് അദ്ദേഹം അവിടെക്കൂടിയിരുന്നവരോടെല്ലാം മധുര മീനാക്ഷി ശ്രീലകത്ത് കുടികൊണ്ടെന്നും കുമാരനല്ല ഊരിലെന്നും വിളിച്ചുപറഞ്ഞു. നാട്ടുകാർ ഒന്നൊന്നായി ഓടിക്കൂടി നോക്കിയപ്പോൾ അവർക്ക് ശ്രീലകത്ത് ആരെയും കാണാനുണ്ടായിരുന്നില്ല. ഭക്തോത്തമനും ശുദ്ധഹൃദയനുമായ ആ ശാന്തിക്കാരന് മാത്രമാണ് ഭഗവതിയെ കാണാനുണ്ടായിരുന്നത്. ശാന്തിക്കാരന്റെ വാക്കുകൾ കേട്ട നാട്ടുകാർ അദ്ദേഹത്തിന് ഭ്രാന്താണെന്ന് സംശയിച്ച് അദ്ദേഹത്തെ മർദ്ദിച്ചു. വിവരമറിഞ്ഞ് ക്ഷേത്രത്തിലെത്തിയ ചേരമാൻ പെരുമാൾക്കും ശ്രീലകത്ത് ആരെയും കാണാനുണ്ടായിരുന്നില്ല. ശാന്തിക്കാരൻ തന്നെ തൊട്ടുകൊണ്ട് നോക്കാൻ പെരുമാളോട് ആവശ്യപ്പെടുകയും അദ്ദേഹം തൻപ്രകാരം ചെയ്യുകയും ചെയ്തപ്പോൾ അദ്ദേഹത്തിനും ശ്രീലകത്ത് ഭഗവതിയെ കാണാനിടയായി. ഇതെങ്ങനെ സംഭവിച്ചെന്ന് പെരുമാൾ ചോദിച്ചപ്പോൾ തനിയ്ക്ക് നേരിട്ട അനുഭവങ്ങളെല്ലാം ശാന്തിക്കാരൻ അദ്ദേഹത്തെ അറിയിച്ചു. സംഭവങ്ങൾ കേട്ട പെരുമാൾ അത്ഭുതാവഹനായെങ്കിലും ഭഗവതിയ്ക്ക് താൻ യാതൊന്നും കൊടുക്കില്ലെന്നും ദേവീപ്രതിഷ്ഠയ്ക്ക് നിർദ്ദേശിച്ച ഉദയനാപുരത്ത് താൻ സുബ്രഹ്മണ്യനെ പ്രതിഷ്ഠിയ്ക്കാൻ പോകുകയാണെന്നും അദ്ദേഹം അറിയിച്ചു. ഉടനെ പെരുമാൾ ഉദയനാപുരത്തേയ്ക്ക് പുറപ്പെട്ടു.
ഉദയനാപുരത്തേയ്ക്ക് പോകുന്ന വഴിയിൽ ഒരു സ്ഥലത്തെത്തിയപ്പോൾ അതികഠിനമായ മൂടൽമഞ്ഞുണ്ടാകുകയും പെരുമാൾക്കും സേവകർക്കും കണ്ണുകാണാതാകുകയും അവർ വഴിതെറ്റി അലയാൻ തുടങ്ങുകയും ചെയ്തു. അപ്പോൾ അദ്ദേഹത്തിന്റെ ഒരു സേവകൻ, ഇത് ദേവീകോപം മൂലമാണെന്നും അതിനാൽ ദേവിയെ പ്രീതിപ്പെടുത്താൻ ആരാധനാകർമ്മം നടത്തണമെന്നും അദ്ദേഹത്തോട് പറഞ്ഞു. ഭഗവതിയ്ക്ക് ശക്തിയുണ്ടെങ്കിൽ അവിടെ കൂടിയിരിയ്ക്കുന്ന മഞ്ഞു മുഴുവൻ മാറിപ്പോകട്ടെ എന്നായിരുന്നു പെരുമാളുടെ മറുപടി. ഉടനെ മഞ്ഞു മുഴുവൻ മാറിപ്പോയി. ആ സ്ഥലം തന്മൂലം 'മഞ്ഞൂർ' എന്നും പിന്നീട് അത് ലോപിച്ച് 'മാഞ്ഞൂർ' എന്നും അറിയപ്പെട്ടു. ഒരുപാടുകാലം മാഞ്ഞൂർ ദേശം കുമാരനല്ലൂർ ദേവസ്വം വകയായിരുന്നു. തുടർന്ന് ദേവീക്ഷേത്രത്തിൽ തിരിച്ചെത്തിയ അദ്ദേഹം, അവിടെ പ്രതിഷ്ഠയ്ക്ക് വച്ചിരുന്ന സുബ്രഹ്മണ്യവിഗ്രഹം ഉദയനാപുരത്തേയ്ക്ക് കൊണ്ടുപോകാൻ ഉത്തരവിടുകയും, നിശ്ചിതമുഹൂർത്തത്തിൽ തന്നെ അവിടെ പ്രതിഷ്ഠിയ്ക്കുകയും തുടർന്ന്, ഉദയനാപുരത്ത് പ്രതിഷ്ഠിയ്ക്കാൻ നിർദ്ദേശിച്ചിരുന്ന ദേവീവിഗ്രഹം അപ്പോഴേയ്ക്കും 'കുമാരനല്ലൂർ' എന്ന സ്ഥലത്തെത്തിയ്ക്കുകയും ചെയ്തു.
എന്നാൽ, ആ ദേവീവിഗ്രഹം ഉടനെ വന്നുചേരില്ലെന്ന് അധികം കഴിയും മുമ്പേ പെരുമാൾക്ക് ഒരു അറിവു കിട്ടുകയുണ്ടായി. പുതിയ വിഗ്രഹം ഉണ്ടാക്കാൻ ദിവസങ്ങൾ തികയില്ല. പ്രതിഷ്ഠയ്ക്ക് ഉചിതമായ ഒരു മുഹൂർത്തം ഇനിയുണ്ടാകാനും പാട്. ദുഃഖിതനായ അദ്ദേഹം, താൻ മഞ്ഞുകൊണ്ടതെല്ലാം വെറുതെയായല്ലോ എന്നാലോചിച്ച് കിടന്നുറങ്ങി. ആ സമയത്ത് അദ്ദേഹത്തിന് ഭഗവതിയുടെ ഒരു സ്വപ്നദർശനമുണ്ടായി. നിലവിൽ പ്രതിഷ്ഠിയ്ക്കാൻ നിർദ്ദേശിച്ച വിഗ്രഹത്തെക്കാൾ ഉചിതമായ ഒരു വിഗ്രഹം, കുമാരനല്ലൂരിൽ നിന്ന് അല്പം വടക്കുകിഴക്കുമാറി സ്ഥിതിചെയ്യുന്ന 'വേദഗിരി' എന്ന സ്ഥലത്തെ ഒരു മലയിൽ ഒരു കിണറ്റിൽ കിടപ്പുണ്ടെന്നും അതുകൊണ്ടുവന്ന് പ്രതിഷ്ഠ നടത്തിയാൽ മതിയെന്നും പരാശക്തി സ്വപ്നത്തിൽ അരുളി. കണ്ണുതുറന്നുനോക്കിയപ്പോൾ പെരുമാൾ ആരെയും കണ്ടില്ല. എങ്കിലും, ഇത് സത്യമാണോ എന്നറിയാൻ പെരുമാൾ ഏതാനും സേവകരോടൊപ്പം വേദഗിരിയിലെത്തി. അവിടം മുഴുവൻ കാടുപിടിച്ചു കിടക്കുകയായിരുന്നു. ആ കാടെല്ലാം വെട്ടിത്തെളിച്ചുനോക്കിയപ്പോൾ അവിടെ ഒരു കിണർ കാണാനിടയായി. പെരുമാളുടെ സേവകരിലൊരാൾ അതിലിറങ്ങിത്തപ്പിയപ്പോൾ അഞ്ജനശിലയിൽ തീർത്തതും ലക്ഷണമൊത്തതും കേടുപാടുകളൊന്നുമില്ലാത്തതുമായ ഒരു ഭഗവതി വിഗ്രഹം കണ്ടുകിട്ടി. ചതുർബാഹുക്കളോടുകൂടി, കൈകളിൽ ശംഖും ചക്രവും വരദകടീബദ്ധ മുദ്രകളും ധരിച്ച രൂപത്തിലുള്ളതായിരുന്നു ആ വിഗ്രഹം. തുടർന്ന് ആഘോഷപൂർവ്വം വിഗ്രഹം കുമാരനല്ലൂരിലെത്തിയ്ക്കുകയും നിശ്ചിത മുഹൂർത്തത്തിൽ തന്നെ ശ്രീലകത്ത് പ്രതിഷ്ഠിയ്ക്കുകയും ചെയ്തു. തുടർന്ന് അവിടത്തെ നിത്യനിദാനം, ആട്ടവിശേഷങ്ങൾ തുടങ്ങിയവയും നിശ്ചയിച്ച പെരുമാൾ, മധുരയിൽ നിന്നുവന്ന ശാന്തിക്കാരനെ ക്ഷേത്രത്തിലെ ശാന്തിക്കാരനാക്കുകയും ചെയ്തു. ആ ശാന്തിക്കാരന്റെ കുടുംബത്തിനാണ് ഇപ്പോഴും ക്ഷേത്രത്തിൽ പൂജാധികാരം. മധുരയിൽ നിന്ന് വന്ന ശാന്തിക്കാരന്റെ പിന്മുറക്കാരായതിനാൽ ആ കുടുംബം 'മധുര ഇല്ലം' എന്നറിയപ്പെടുന്നു. സർവൈശ്വര്യദായിനിയായ ആ പരാശക്തി കുമാരനല്ലൂരമ്മ എന്നു വിശ്വാസികൾക്കിടയിൽ അറിയപ്പെടുന്നു. ശ്രീ പാർവതി, മഹാകാളി, മഹാലക്ഷ്മി, മഹാസരസ്വതി ഐക്യസ്വരൂപിണിയാണ് ശ്രീചക്രധാരിണിയായ ഇവിടുത്തെ ഭഗവതി. ദേവിയുടെ കാളീഭാവമാണ് ആലിങ്കൽ ഭഗവതി.
ക്ഷേത്രപരിസരവും മതിലകവും
കോട്ടയം പട്ടണത്തിൽ നിന്ന് ഏകദേശം 4 കിലോമീറ്റർ വടക്കുപടിഞ്ഞാറുമാറിയാണ് കുമാരനല്ലൂർ ക്ഷേത്രം സ്ഥിതിചെയ്യുന്നത്. തിരുവനന്തപുരം-അങ്കമാലി മെയിൻ സെൻട്രൽ റോഡിൽ (എം.സി. റോഡ്) കുമാരനല്ലൂർ ജംക്ഷനിൽ നിന്ന് ഒരു കിലോമീറ്റർ പടിഞ്ഞാട്ട് സഞ്ചരിച്ചാൽ ക്ഷേത്രത്തിലെത്താം. കിഴക്കുഭാഗത്തുള്ള അതിമനോഹരമായ രണ്ടുനില ഗോപുരം ആരെയും ആകർഷിയ്ക്കും. മനോഹരമായ ചുവർച്ചിത്രങ്ങളും ദാരുശില്പങ്ങളും കൊണ്ട് അലംകൃതമാണ് ഈ ഗോപുരം. ഭഗവതിയെ വണങ്ങുന്ന ഭക്തോത്തമരുടെയും മഹർഷിമാരുടെയും രൂപങ്ങളും മറ്റു ദേവീ-ദേവരൂപങ്ങളും ഗോപുരത്തെ മനോഹരമാക്കുന്നു. ഗോപുരത്തിന് നേരെ മുന്നിൽ വലിയൊരു നടപ്പുര പണിതിട്ടുണ്ട്. മഴയും വെയിലുമേൽക്കാതെ ഭക്തർക്ക് ദർശനം നടത്താൻ ഇത് സഹായിയ്ക്കുന്നു. കടന്നുചെല്ലുന്ന സ്ഥലത്ത് വലിയ ആൽമരങ്ങൾ കാണാം. തെക്കുഭാഗത്ത് ശ്രീദേവീവിലാസം ഹൈസ്കൂൾ സ്ഥിതിചെയ്യുന്നു. കുമാരനല്ലൂർ ദേവസ്വം വകയായുള്ള സ്കൂളാണിത്. ആദ്യകാലത്ത് ഒരു സംസ്കൃത വിദ്യാലയമായിരുന്ന ഈ സ്കൂൾ പിന്നീട് സാധാരണ സ്കൂളാക്കുകയായിരുന്നു. ക്ഷേത്രക്കുളം വടക്കുകിഴക്കുഭാഗത്താണ്.
കിഴക്കേ ഗോപുരത്തിലൂടെ അകത്തുകടന്നാൽ ആദ്യം എത്തുന്നത് വലിയ ആനക്കൊട്ടിലിലാണ്. ഇവിടെ മൂന്നാനകളെ മാത്രമേ എഴുന്നള്ളിയ്ക്കാനാകൂ. എങ്കിലും, സ്വതേത്തന്നെ ഒരു മനോഹാരിത ഇതിനുണ്ട്. വിവാഹം, ചോറൂൺ, തുലാഭാരം, ഭജന തുടങ്ങിയവയ്ക്ക് ഉപയോഗിയ്ക്കുന്നത് ഈ ആനക്കൊട്ടിലാണ്. ക്ഷേത്രത്തിലെ വഴിപാട് കൗണ്ടറുകൾ ഇതിനടുത്താണ്. മഞ്ഞൾപ്പൊടി അഭിഷേകം ചെയ്യുന്നതാണ് കുമാരനല്ലൂരമ്മയുടെ പ്രധാന വഴിപാട്. ആനക്കൊട്ടിലിനപ്പുറത്ത് ദുർഗ്ഗാവാഹനമായ സിംഹത്തെ ശിരസ്സിലേറ്റുന്ന ഉത്തുംഗമായ സ്വർണ്ണക്കൊടിമരം കാണാം. 50 അടിയോളം ഉയരം ഈ കൊടിമരത്തിനുണ്ടെന്ന് പറയപ്പെടുന്നു. കൊടിമരം കടന്നാൽ ബലിക്കൽപ്പുരയിലെത്താം. ക്ഷേത്രത്തിലെ പ്രധാന ബലിക്കല്ല് ഇവിടെ സ്ഥിതിചെയ്യുന്നു. പത്തടിയിലധികം വലിപ്പമുള്ള ഭീമൻ ബലിക്കല്ലാണ് ഇവിടെയുള്ളത്. ഇത് പിച്ചളയിൽ പൊതിഞ്ഞ് സ്വർണ്ണം പൂശി വച്ചിരിയ്ക്കുന്നു. ശീവേലിസമയത്ത് ഇവിടെയാണ് അവസാനമായി ബലിതൂകുന്നത്. ബലിക്കൽപ്പുരയുടെ തെക്കുപടിഞ്ഞാറുഭാഗത്തെ തൂണിൽ കിഴക്കോട്ട് ദർശനമായി ഗണപതിഭഗവാന്റെ പ്രതിഷ്ഠയുണ്ട്. ക്ഷേത്രത്തിൽ വരുന്ന ഭക്തർ ആദ്യം വന്ദിയ്ക്കുന്നത് ഈ ഗണപതിയെയാണ്. ബലിക്കൽപ്പുരയുടെ മച്ചിൽ ബ്രഹ്മാവിന്റെയും അഷ്ടദിക്പാലകരുടെയും പ്രതിഷ്ഠകൾ കാണാം.
ക്ഷേത്രത്തിന്റെ തെക്കുഭാഗത്ത് പ്രത്യേകം ശ്രീകോവിലിൽ കിഴക്കോട്ട് ദർശനമായി മഹാദേവനെ പ്രതിഷ്ഠയുണ്ട്. ക്ഷേത്രത്തിലെ പ്രധാന ഉപപ്രതിഷ്ഠ ഈ മഹാദേവനാണ്. നൂറ്റെട്ട് ശിവാലയങ്ങളിൽ വരുന്ന അമ്പിളിക്കാട് കുമാരനല്ലൂരിലെ ഈ ശിവസന്നിധിയാണെന്ന് വിശ്വസിച്ചുവരുന്നു. ആദ്യകാലത്ത് ഇവിടെ മഹാദേവൻ മാത്രമേ ഉണ്ടായിരുന്നുള്ളൂ. അതിന്റെ തെളിവായി ശിവന് പ്രത്യേകം നാലമ്പലം തീർത്തിട്ടുള്ളത് കാണാം. ഭഗവതി പ്രതിഷ്ഠ പിന്നീടാണ് ഉണ്ടായത്. ഭഗവാന്റെ വാമാംഗത്തിൽ വാഴുന്ന ഭഗവതി, തന്മൂലം ശ്രീ പാർവ്വതിയായി സങ്കല്പിയ്ക്കപ്പെടുന്നു. സാമാന്യം വലിപ്പമുള്ള ശിവലിംഗമാണ് ഇവിടെ. ഏകദേശം നാലടി ഉയരം വരും. സാധാരണ ശിവക്ഷേത്രങ്ങളിലേതുപോലെ ഇവിടെയും ഓവുവരെയേ പ്രദക്ഷിണം അനുവദിച്ചിട്ടുള്ളൂ.
പ്രദക്ഷിണവഴിയുടെ പുറത്ത് തെക്കുപടിഞ്ഞാറുഭാഗത്ത് ആൽമരച്ചുവട്ടിൽ കിഴക്കോട്ട് ദർശനമായി ശ്രീഭദ്രകാളിയുടെ പ്രതിഷ്ഠയുണ്ട്. ആൽമരച്ചുവട്ടിലുള്ള പ്രതിഷ്ഠയായതിനാൽ ആലിങ്കൽ ഭഗവതി എന്ന പേരിൽ ഇവിടത്തെ പ്രതിഷ്ഠ അറിയപ്പെടുന്നു. ഇത് കുമാരനല്ലൂരമ്മയുടെ ഉഗ്രരൂപത്തിലുള്ള കാളീഭാവമായി സങ്കൽപ്പിയ്ക്കപ്പെടുന്നു. പഞ്ചലോഹത്തിൽ തീർത്ത ചെറിയൊരു കണ്ണാടി വിഗ്രഹമാണ് ഇവിടെയുള്ളത്. പ്രകൃതിയുടെ പഞ്ചമോപചാരങ്ങളുമേറ്റുവാങ്ങുന്ന ശ്രീ ആലിങ്കൽ ഭദ്രകാളിയുടെ മുന്നിൽ ഭക്തർക്ക് ദർശനത്തിനായി ഒരു മുഖപ്പ് പണിതിട്ടുണ്ട്. ഗുരുതിയും രക്തപുഷ്പാഞ്ജലിയുമാണ് ഇവിടത്തെ വഴിപാടുകൾ. കടുത്ത ദുരിതങ്ങൾ അനുഭവപ്പെടുന്നവർ ഇവിടെ പ്രാർഥിക്കുന്നത് നല്ലതാണെന്നു വിശ്വാസമുണ്ട്. ക്ഷേത്രത്തിന്റെ വടക്കേ ഗോപുരത്തിന് പുറത്ത് പടിഞ്ഞാറുഭാഗത്തായി നാഗദൈവങ്ങളുടെ പ്രതിഷ്ഠയുണ്ട്. നാഗരാജാവായി അനന്തനും കൂടെ നാഗയക്ഷിയും ചിത്രകൂടവുമടങ്ങുന്നതാണ് ഈ പ്രതിഷ്ഠ. എല്ലാമാസവും ആയില്യം നാളിൽ വിശേഷാൽ പൂജകളും കന്നിമാസത്തിലെ ആയില്യത്തിന് സർപ്പബലിയും ഇവർക്കുണ്ടാകാറുണ്ട്.
ശ്രീകോവിൽ
രണ്ടുനിലകളോടുകൂടിയ ഭീമാകാരമായ വട്ടശ്രീകോവിലാണ് കുമാരനല്ലൂർ ക്ഷേത്രത്തിലുള്ളത്. ദേവി ആദിപരാശക്തിയുടെ വാസസ്ഥലമായ ശ്രീചക്രത്തിന്റെ രൂപമാണ് ഇതിനുള്ളതെന്ന് വിശ്വസിയ്ക്കപ്പെടുന്നു. സാധാരണയായി ദേവീക്ഷേത്രങ്ങളിൽ വട്ടശ്രീകോവിൽ അപൂർവ്വമാണ്. കരിങ്കല്ലിൽ തീർത്ത ശ്രീകോവിലിന് ഇരുന്നൂറടി ചുറ്റളവുണ്ടാകും. ഇരുനിലകളും ചെമ്പുമേഞ്ഞ് മനോഹരമാക്കിയിട്ടുണ്ട്. മുകളിൽ സ്വർണ്ണത്താഴികക്കുടം ശോഭിച്ചുനിൽക്കുന്നു. ശ്രീകോവിലിനകത്ത് മൂന്നുമുറികളുണ്ട്. അവയിൽ പടിഞ്ഞാറേ അറ്റത്തുള്ളതാണ് ഭഗവതിയെ പ്രതിഷ്ഠിച്ച ഗർഭഗൃഹം. മൂന്നടിയോളം ഉയരം വരുന്ന ചതുർബാഹുവായ ദേവീവിഗ്രഹം കിഴക്കോട്ട് ദർശനമായി പ്രതിഷ്ഠിയ്ക്കപ്പെട്ടിരിയ്ക്കുന്നു. അതിവിശിഷ്ടമായ അഞ്ജനശിലയിൽ തീർത്തതാണ് ഈ മനോഹരവിഗ്രഹം. വാസ്തവത്തിൽ നിൽക്കുന്ന രൂപത്തിലാണ് വിഗ്രഹമെങ്കിലും ആടയാഭരണങ്ങളും മറ്റും ചാർത്തിക്കാണുമ്പോൾ ഇരിയ്ക്കുന്ന രൂപത്തിലാണെന്ന് തെറ്റിദ്ധരിയ്ക്കപ്പെടുന്നുണ്ട്. ചതുർബാഹുവായ ഭഗവതിയുടെ പുറകിലെ വലതുകയ്യിൽ ശ്രീചക്രവും പുറകിലെ ഇടതു കയ്യിൽ ശംഖും കാണാം. മുന്നിലെ വലതുകൈ കൊണ്ട് ഭക്തരെ അനുഗ്രഹിയ്ക്കുന്ന ഭഗവതി, മുന്നിലെ ഇടതുകൈ അരയിൽ കുത്തി നിൽക്കുകയാണ്. ത്രിമൂർത്തികൾ ജഗദീശ്വരിയായ ആദിപരാശക്തിയെ സ്തുതിയ്ക്കുന്ന സമയത്തുള്ള ഭാവമാണ് ഇവിടെ പ്രതിഷ്ഠയ്ക്കെന്ന് പറയപ്പെടുന്നു. അതിനാൽ പരാശക്തിയെ ഇവിടെ മഹാകാളി, മഹാലക്ഷ്മി, മഹാസരസ്വതി തുടങ്ങിയ മൂന്ന് ഭാവങ്ങളിലും ആരാധിച്ചു വരുന്നു.
ശ്രീകോവിൽ, അതിമനോഹരമായ ചുവർച്ചിത്രങ്ങളും ദാരുശില്പങ്ങളും കൊണ്ട് അലംകൃതമാണ്. കുമാരനല്ലൂരമ്മയുടെ തന്നെ ഒരു ചുവർച്ചിത്രം അവയിൽ ഏറ്റവും ശ്രദ്ധേയമാണ്. കൂടാതെ ഗണപതി, സരസ്വതി, ദക്ഷിണാമൂർത്തി, നടരാജൻ, ഓടക്കുഴലൂതുന്ന ശ്രീകൃഷ്ണൻ, പുലിപ്പുറത്ത് പോകുന്ന അയ്യപ്പൻ ശ്രീരാമ പട്ടാഭിഷേകം, രാമ-രാവണ യുദ്ധം, രാവണന്റെ കൊട്ടാരത്തിലിരിയ്ക്കുന്ന ഹനുമാൻ, ഗജേന്ദ്രമോക്ഷം, സപ്തർഷികൾ, ശക്തിപഞ്ചാക്ഷരി (ശിവൻ കുടുംബസമേതനായുള്ള സങ്കല്പം), ശങ്കരനാരായണൻ, അർദ്ധനാരീശ്വരൻ തുടങ്ങിയവയും ഈ ചുവരുകളെ അലംകൃതമാക്കുന്ന ചിത്രങ്ങളിൽ പെടും. പണ്ടുകാലത്ത് പല ഫലമൂലാദികളുടെയും ചാറുകൾ കൊണ്ട് വരച്ചു ചേർക്കപ്പെട്ടവയാണ് ഇവിടെയുള്ള ചുവർച്ചിത്രങ്ങൾ. അവയിൽ പലതിലും പുതിയ നിറങ്ങൾ ചേർത്തിട്ടുണ്ടെങ്കിലും പൂർണ്ണമായി അവ ഉൾക്കൊള്ളാൻ ഈ ചിത്രങ്ങൾക്കായിട്ടില്ല. ദാരുശില്പങ്ങളിൽ വിവിധ ദേവതാരൂപങ്ങളും മഹർഷിരൂപങ്ങളും മൃഗരൂപങ്ങളും കാണാം. വടക്കുവശത്ത് അഭിഷേകജലം ഒഴുകിപ്പോകുന്ന ഓവ് വ്യാളീമുഖത്തോടെ നിർമ്മിച്ചിട്ടുണ്ട്. ഇതും ശ്രദ്ധേയമാണ്.
നാലമ്പലം
ശ്രീകോവിലിന്റെ ചുറ്റിപ്പറ്റി നാലമ്പലം പണിതിരിയ്ക്കുന്നു. അതിവിശാലമാണ് ഇവിടെ നാലമ്പലം. നാലമ്പലത്തിനകത്തേയ്ക്ക് കടക്കുന്ന വഴിയുടെ ഇരുവശങ്ങളിലുമായി വാതിൽമാടങ്ങൾ പണിതിട്ടുണ്ട്. ഇവയിൽ തെക്കേ വാതിൽമാടം പൂജകൾക്കും ഹോമങ്ങൾക്കും ഉപയോഗിച്ചുവരുമ്പോൾ വടക്കേ വാതിൽമാടം നാമജപത്തിനാണ് ഉപയോഗിയ്ക്കുന്നത്. തെക്കുകിഴക്കേമൂലയിൽ പതിവുപോലെ തിടപ്പള്ളി പണിതിട്ടുണ്ട്; വടക്കുകിഴക്കേമൂലയിൽ കിണറും. ശ്രീകോവിലിനുമുന്നിൽ സാമാന്യത്തിലധികം വലുപ്പമുള്ള നമസ്കാരമണ്ഡപം പണിതിട്ടുണ്ട്. പതിനാറു കാലുകളുള്ള ഈ മണ്ഡപം ദീർഘചതുരാകൃതിയിലാണ് പണികഴിപ്പിച്ചിരിയ്ക്കുന്നത്. ഇവിടെ വച്ചാണ് ഉത്സവത്തിന് കലശപൂജയും മറ്റും നടത്തുന്നത്. മണ്ഡപത്തിന്റെ മച്ചിൽ ബ്രഹ്മാവിന്റെയും അഷ്ടദിക്പാലകരുടെയും രൂപങ്ങൾ കൊത്തിവച്ചിട്ടുണ്ട്. മണ്ഡപത്തിന്റെ തെക്കുപടിഞ്ഞാറേത്തൂണിൽ ശാസ്താവിന്റെ പ്രതിഷ്ഠയുണ്ട്. മണിഭൂഷണൻ എന്നാണ് ഇവിടെ ശാസ്താവ് അറിയപ്പെടുന്നത്. വലതുകൈ മലർത്തിപ്പിടിച്ച് ഇടതുകൈ തുടയോട് ചേർത്തുവച്ചിരിയ്ക്കുന്ന രൂപമാണ് ശാസ്താവിന്. നീരാജനമാണ് ശാസ്താവിന്റെ പ്രധാന വഴിപാട്. മണ്ഡപത്തിൽ തന്നെ അഞ്ചുതിരികളോടുകൂടിയ ഒരു വിളക്ക് കൊളുത്തിവച്ചിട്ടുണ്ട്. ഇത് ഭദ്രദീപം എന്ന് അറിയപ്പെടുന്നു. ഈ വിളക്ക് ഒരിയ്ക്കലും കെടാറില്ല. ഇതിൽ എണ്ണയൊഴിയ്ക്കുന്നത് പ്രധാന വഴിപാടാണ്.
ശ്രീകോവിലിനെ ചുറ്റിപ്പറ്റി അകത്തെ ബലിവട്ടം പണികഴിപ്പിച്ചിട്ടുണ്ട്. അഷ്ടദിക്പാലകർ (കിഴക്ക് - ഇന്ദ്രൻ, തെക്കുകിഴക്ക് - അഗ്നി, തെക്ക് - യമൻ, തെക്കുപടിഞ്ഞാറ് - നിരൃതി, പടിഞ്ഞാറ് - വരുണൻ, വടക്കുപടിഞ്ഞാറ് - വായു, വടക്ക് - കുബേരൻ/സോമൻ, വടക്കുകിഴക്ക് - ഈശാനൻ), സപ്തമാതൃക്കൾ (ബ്രാഹ്മി, വൈഷ്ണവി, മഹേശ്വരി, ഇന്ദ്രാണി, വരാഹി, കൗമാരി, ചാമുണ്ഡി എന്നീ ക്രമത്തിൽ), വീരഭദ്രൻ (സപ്തമാതൃക്കൾക്കൊപ്പമുള്ള രണ്ട് ബലിക്കല്ലുകളിൽ കിഴക്കുഭാഗത്തേത്), ഗണപതി (സപ്തമാതൃക്കൾക്കൊപ്പമുള്ള രണ്ട് ബലിക്കല്ലുകളിൽ പടിഞ്ഞാറുഭാഗത്തേത്), ശാസ്താവ് (തെക്കുപടിഞ്ഞാറിനും പടിഞ്ഞാറിനും ഇടയിൽ), ബ്രഹ്മാവ് (വടക്കുകിഴക്കിനും കിഴക്കിനും ഇടയിൽ), അനന്തൻ (തെക്കുപടിഞ്ഞാറിനും പടിഞ്ഞാറിനും ഇടയിൽ, ശാസ്താവിന് സമീപം), സുബ്രഹ്മണ്യൻ (വടക്കുപടിഞ്ഞാറിനും വടക്കിനും ഇടയിൽ), ദുർഗ്ഗാദേവി (പടിഞ്ഞാറിനും വടക്കുപടിഞ്ഞാറിനും ഇടയിൽ), നിർമ്മാല്യധാരി (വടക്കിനും വടക്കുകിഴക്കിനും ഇടയിൽ - ഇവിടെ മുണ്ഡിനി) തുടങ്ങിയ മൂർത്തികളെ പ്രതിനിധാനം ചെയ്യുന്ന ചെറിയ ബലിക്കല്ലുകൾ ഇവിടെ കാണാം. ശീവേലിസമയത്ത് ഇവയിൽ ബലിതൂകുന്നു. ബലിക്കല്ലുകൾ ദേവന്റെ/ദേവിയുടെ വികാരഭേദങ്ങളാണെന്നാണ് വിശ്വാസം. തന്മൂലം, അവയിൽ ചവിട്ടുന്നതും തൊട്ട് തലയിൽ വയ്ക്കുന്നതും നിരോധിച്ചിരിയ്ക്കുന്നു. ഇപ്പോൾ ബലിക്കല്ലുകൾ പിച്ചളയിൽ പൊതിഞ്ഞ് സ്വർണ്ണം പൂശിവച്ചിട്ടുണ്ട്.
കൊടിയേറ്റുത്സവം, തൃക്കാർത്തിക
കുമാരനല്ലൂർ ക്ഷേത്രത്തിലെ പ്രധാന ആണ്ടുവിശേഷമാണ് വൃശ്ചികമാസത്തിൽ രോഹിണി നാളിൽ ആറാട്ട് വരത്തക്ക രീതിയിൽ നടത്തപ്പെടുന്ന കൊടിയേറ്റുത്സവവും, അതിനിടയിൽ വരുന്ന തൃക്കാർത്തികയും. ആറാട്ടിനെക്കാൾ ഇവിടെ വിശേഷം തൃക്കാർത്തികയാണ്. ധ്വജാദിമുറയനുസരിച്ച് നടക്കുന്ന ഉത്സവത്തോടനുബന്ധിച്ച് നിരവധി ശുദ്ധിക്രിയകൾ നടത്തപ്പെടുന്നു. ഇവയ്ക്കെല്ലാം ശേഷമാണ് കൊടിയേറ്റം. സിംഹാരൂഢമായ സപ്തവർണ്ണക്കൊടി കൊടിമരത്തിൽ കയറ്റിയാൽ പിന്നീട് കുമാരനല്ലൂർ ഉത്സവലഹരിയിലമരും. എല്ലാദിവസവും ഇവിടെ ആറാട്ടുണ്ട്.
എത്തിച്ചേരാൻ
കോട്ടയം നഗരഹൃദയത്തിൽ നിന്നും ഏകദേശം 3 കി.മി. ദൂരം മാത്രമാണ് ക്ഷേത്രത്തിലേക്ക് ഉള്ളത്. എം. സി റോഡ് ഈ പ്രദേശത്തിലൂടെ കടന്ന് പോകുന്നു.
ഏറ്റവും അടുത്തുള്ള റെയിൽവേ സ്റ്റേഷൻ - കുമാരനെല്ലൂർ
അടുത്തുള്ള വലിയ റെയിൽവേ സ്റ്റേഷൻ - കോട്ടയം
കുറിപ്പുകൾ
വർഗ്ഗം:കേരളത്തിലെ ഗ്രാമക്ഷേത്രങ്ങൾ വർഗ്ഗം:കോട്ടയം ജില്ലയിലെ ക്ഷേത്രങ്ങൾ വർഗ്ഗം:നൂറ്റെട്ട് ദുർഗ്ഗാക്ഷേത്രങ്ങൾ വർഗ്ഗം:കേരളത്തിലെ ദേവീക്ഷേത്രങ്ങൾ
അലക്സാണ്ടർ പൂന്തോട്ടം
റഷ്യയിലെ ആദ്യത്തെ പൊതു പാർക്കുകളിലൊന്നാണ് അലക്സാണ്ടർ പൂന്തോട്ടം (Russian: Александровский сад). 865മീറ്റർ (2,838 അടി) നീളത്തിൽ ക്രെംലിൻ മതിലിനോട് ചേർന്ന് ഈ പൂന്തോട്ടം വ്യാപിച്ചുകിടക്കുന്നു. മോസ്കോ മനേജ് കെട്ടിടത്തിനും ക്രെംലിനും ഇടയിലായാണ് അലക്സാണ്ടർ പൂന്തോട്ടം സ്ഥിതിചെയ്യുന്നത്. ഇത് മൂന്ന് വ്യത്യസ്ത പൂന്തോട്ടങ്ങൾ കൂടിച്ചേർന്നതാണ്.
ചരിത്രം
നാപോളോണിക് യുദ്ധങ്ങൾക്ക് ശേഷം സാർ അലക്സാണ്ടർ ഒന്നാമൻ ആർക്കിടെക്റ്റ് ഒസിപ് ബോവിനോട് ഫ്രെഞ്ചുകാർ നശിപ്പിച്ച നഗരത്തിന്റെ വിവിധ ഭാഗങ്ങൾ പുനർ നിർമ്മിക്കാൻ ആവശ്യപ്പെട്ടു. നെഗ്ലിന്നയ നദിയുടെ തീരത്ത് ബോവ് പുതിയ പൂന്തോട്ടത്തിന്റെ രൂപരേഖ 1819-1923 ൽ ഉണ്ടാക്കി. പിന്നീട് നദിയെ ഭൂമിക്കടിയിലൂടെ തിരിച്ചുവിട്ടു.
മുകളിലെ പൂന്തോട്ടം
പ്രവേശനകവാടത്തിൽ തന്നെ ഒരു അജ്ഞാതനായ പട്ടാളക്കാരന്റെ ശവകുടീരവും ലെനിൻഗ്രാന്റിലെ ഫീൽഡ് ഓഫ് മാർസിൽ നിന്നും കൊണ്ടുവന്ന കെടാവിളക്കും സ്ഥിതിചെയ്യുന്നു. 1967 ൽ നിർമ്മിച്ച ഈ ശവകുടീരത്തിൽ ഗ്രേറ്റ് പേട്രിയോട്ടിക് യുദ്ധത്തിൽ ലെനിൻ ഗ്രാഡ്സ്ക്കോ ഷോസ്സിലെ 41-ാം കിലോമീറ്റർ മാർക്കിൽ മരിച്ചുവീണ യോദ്ധാവിന്റെ ശരീരം അടക്കം ചെയ്തിരിക്കുന്നു. നെപ്പോളിയനെതിരേ റഷ്യക്കാർ നേടിയ വിജയത്തിന്റെ കഥകൾ പറയുന്ന തരത്തിലാണ് ഈ പൂന്തോട്ടത്തിന്റെ പച്ചിരുമ്പ് ഗേറ്റുകൾ രൂപകൽപ്പന ചെയ്തിരിക്കുന്നത്. ഇതിന്റെ കല്ലുകളെല്ലാം ഫ്രെഞ്ച് അധിനിവേശത്തിൽ തകർക്കപ്പെട്ട കെട്ടിടങ്ങളുടെ അവശിഷ്ടങ്ങളിൽ നിന്നും കണ്ടെടുത്തതാണ്.
ഈ പൂന്തോട്ടത്തിന്റെ വടക്ക് ഭാഗം മനേജ് ചത്വരത്തിലെ വലിയ ഭൂഗർഭ ഷോപ്പിംഗ് കോംപ്ലക്സിന്റെ വളരെ അടുത്താണ്.
മദ്ധ്യത്തിലെ പൂന്തോട്ടം
മോസ്കോ ക്രെംലിനിലെ കുടാഫ്യ കെട്ടിടമാണ് മദ്ധ്യപൂന്തോട്ടത്തിലെ പ്രധാന ആകർഷണം. മോസ്കോ മെട്രോയുടെ എതിർവശത്തുനിന്ന ഈ പൂന്തോട്ടത്തിലേക്ക് നേരിട്ടുള്ള ഒരു പ്രവേശനകവാടമുണ്ട്.
താഴത്തെ പൂന്തോട്ടം
താഴത്തെ പൂന്തോട്ടം ബൊറോവിട്സ്കയ മാളികയിലേക്കുള്ള റോഡുവരെ നീണ്ടുകിടക്കുന്നു. 1823 ലാണ് ഈ പൂന്തോട്ടം നിർമ്മിച്ചത്. ക്രെംലിനിലേക്കുള്ള വാഹനപ്രവേശന കവാടം ഇവിടെയാണ്.
പുറംകണ്ണികൾ
വർഗ്ഗം:മോസ്കോയിലെ പൂന്തോട്ടങ്ങൾ
ജർമ്മൻ ദേശീയ ഫുട്ബോൾ ടീം
അന്താരാഷ്ട്ര തലത്തിലും അസോസിയേഷൻ തലത്തിലും ജർമ്മനിയെ പ്രധിനിധാനം ചെയ്യുന്ന ഫുട്‍ബോൾ ടീമാണ് ജർമ്മനി ദേശീയ ഫുട്ബോൾ ടീം. 1954 ഫിഫ ലോകകപ്പ്, 1974 ഫിഫ ലോകകപ്പ്, 1990 ഫിഫ ലോകകപ്പ്, 2014 ഫിഫ ലോകകപ്പ് എന്നിവ ടീം നേടിയിട്ടുണ്ട്. ലോകത്തിലെ ഏറ്റവും മികച്ച ടീമുകളിലൊന്നാണ് ജർമ്മനി. പുരുഷ-വനിതാ ലോകകപ്പ് കിരീടങ്ങൾ നേടിയ ഏക ടീമാണ് ജർമ്മനി. കൂടാതെ ഇംഗ്ലണ്ട് നെതർലൻഡ്‌സ്, അർജന്റീന എന്നിവയാണ് ജർമ്മനിയുടെ പ്രധാന എതിരാളികൾ.
2014 ഫിഫ ലോകകപ്പ് നേടിയ അർജന്റീനയ്‌ക്കെതിരായ വിജയമായിരുന്നു ടീമുകളുടെ സമീപകാല പ്രകടനം. ബ്രസീലിനെതിരായ സെമിയിൽ ജർമ്മനി 7-1 ന് അവരെ തകർത്തു. ഇത് ഫിഫ ലോകകപ്പ് സെമി ഫൈനൽ ചരിത്രത്തിലെ ഏറ്റവും വലിയ വിജയമായി മാറി. എക്കാലത്തെയും മികച്ച ജർമ്മൻ കളിക്കാരിലൊരാളായ മിറോസ്ലാവ് ക്ലോസെ ആ വര്ഷം ഒരു റെക്കോർഡ് ബ്രേക്കിംഗ് ഗോളും നേടി. അത് ഫിഫ ലോകകപ്പ് ചരിത്രത്തിലെ ടോപ്പ് സ്കോററായി. 2014 ലോകകപ്പിന്റെ അവസാനത്തിൽ, ചരിത്രത്തിലെ ഏതൊരു ദേശീയ ഫുട്ബോൾ ടീമിന്റെയും ഏറ്റവും ഉയർന്ന എലോ റേറ്റിംഗ് രണ്ടാമതായി 2,223 എന്ന പോയിന്റ് ജർമ്മനി നേടി.
യുവേഫ യൂറോ 2020 ന് ശേഷം താൻ സ്ഥാനമൊഴിയുമെന്ന് ജോക്കിം ലോ ​​പ്രഖ്യാപിച്ചതിന് ശേഷം 2021 ഓഗസ്റ്റ് 1 ന് ഹാൻസി ഫ്ലിക്ക് ടീമിന്റെ മുഖ്യ പരിശീലകനായി.
ഒലിവർ ഖാൻ, മൈക്കൽ ബല്ലാക്ക് കാലഘട്ടം
പിന്നീട് പലരും ജർമ്മനി ഫൈനലിലെത്തുമെന്ന് പ്രതീക്ഷിച്ചിരുന്നെങ്കിലും അധികസമയത്ത് ഇറ്റലി രണ്ട് ഗോളുകൾ നേടിയതിനെത്തുടർന്ന് സെമിയിൽ ഇറ്റലിയോട് പരാജയപ്പെട്ടു. എന്നിരുന്നാലും, മൂന്നാം സ്ഥാനത്തേക്കുള്ള മത്സരത്തിൽ ജർമ്മൻ ടീം പോർച്ചുഗലിനെ 3-1 ന് തകർത്തു. ലോകകപ്പിന് ശേഷം മിറോസ്ലാവ് ക്ലോസെ ഗോൾഡൻ ബൂട്ടും ലൂക്കാസ് പൊഡോൾസ്‌കി മികച്ച യുവതാരത്തിനുള്ള അവാർഡും നേടി. കൂടാതെ ജർമ്മനിയുടെ നാല് താരങ്ങളും ഓൾ-സ്റ്റാർ ടീമിൽ ഇടംപിടിച്ചു. ജർമ്മൻ ടീം ബെർലിനിൽ തിരിച്ചെത്തിയപ്പോൾ അവരെ 500,000 ആരാധകർ സ്വാഗതം ചെയ്തു, എല്ലാവരും ജർമ്മൻ ടീമിനെ ആദരിച്ചു.
2010 ഫിഫ ലോകകപ്പ്
അസർബൈജാൻ, ഫിൻലൻഡ്, ലിച്ചെൻസ്റ്റൈൻ, റഷ്യ, വെയിൽസ് എന്നിവർക്കെതിരെ ജർമ്മനി അവരുടെ യോഗ്യതാ ഗ്രൂപ്പിൽ യോഗ്യത നേടി. ടൂർണമെന്റിൽ സെർബിയയ്‌ക്കെതിരെ രണ്ട് കളികൾ ജയിക്കുകയും ഒരു കളി തോൽക്കുകയും ചെയ്താണ് ജർമ്മനി ഗ്രൂപ്പ് ഘട്ടം കടന്നത്. ഇംഗ്ലണ്ടിനെ 4-1 ന് തോൽപ്പിക്കുകയും അർജന്റീനയെ 4-0 ന് പരാജയപ്പെടുത്തുകയും ചെയ്ത ജർമ്മനി പിന്നീട് റൗണ്ട് ഓഫ് 16 ലും ക്വാർട്ടർ ഫൈനലിലും ആധിപത്യം പുലർത്തി. സെമിയിൽ ജർമ്മനി സ്പെയിനിനോട് 1–0നു തോറ്റു. തുടർന്ന് ജർമ്മനി 3-2ന് ഉറുഗ്വായെ തോൽപ്പിച്ച് മൂന്നാം സ്ഥാനക്കാരായി. ഗോൾഡൻ ബൂട്ടും മികച്ച യുവതാരത്തിനുള്ള പുരസ്കാരവും തോമസ് മുള്ളർ നേടി. ടൂർണമെന്റിലെ മറ്റേതൊരു ടീമിനേക്കാൾ ഏറ്റവും കൂടുതൽ സ്കോർ (16 ഗോളുകൾ) ചെയ്തത് ജർമ്മനിയാണ്.
യൂറോ 2012
യുവേഫ യൂറോ 2012-ന് യോഗ്യത നേടുന്ന പത്ത് മത്സരങ്ങളിലും ജർമ്മനി വിജയിച്ചു. പിന്നീട് അവർ പോർച്ചുഗൽ, നെതർലൻഡ്‌സ്, ഡെന്മാർക്ക് എന്നിവർക്കൊപ്പം ഗ്രൂപ്പ് ബി-യിൽ ഇടം നേടി. ഗ്രൂപ്പ് ഘട്ടത്തിലെ എല്ലാ മത്സരങ്ങളും വിജയിച്ച ടീം എല്ലാ മത്സരങ്ങളിലും തുടർച്ചയായി 15 വിജയങ്ങൾ എന്ന റെക്കോർഡ് തകർത്തു. തുടർന്ന് ക്വാർട്ടർ ഫൈനലിൽ ഫിലിപ്പ് ലാം, സമി ഖേദിര, മിറോസ്ലാവ് ക്ലോസ്, മാർക്കോ റിയൂസ് എന്നിവരുടെ ഗോളിൽ ഗ്രീസിനെ 4-2ന് തോൽപിച്ചു. എന്നാൽ സെമിയിൽ ഇറ്റലിയോട് 1–2നു തോറ്റു.
2014 ഫിഫ ലോകകപ്പ്
ലഘുചിത്രം|262x262px|2014 ഫിഫ ലോകകപ്പ് ക്യാപ്റ്റൻ [[ഫിലിപ്പ് ലാം ഉയർത്തുന്നു.|ഇടത്ത്‌]] 2014 ഫിഫ ലോകകപ്പിനുള്ള യോഗ്യതാ റൗണ്ടിൽ ജർമ്മനി തുടർച്ചയായി പത്ത് വിജയങ്ങൾ നേടിയിട്ടുണ്ട്. എന്നിരുന്നാലും സ്വീഡനെതിരായ മത്സരത്തിൽ 4-0 ന് മുന്നിലെത്തിയപ്പോൾ ടീം 4 ഗോളുകൾ വഴങ്ങി. ലോകകപ്പിന് മുമ്പുള്ള അന്താരാഷ്ട്ര സൗഹൃദ മത്സരങ്ങളിൽ അപരാജിത കുതിപ്പോടെ ടീം മികച്ച പ്രകടനമാണ് നടത്തിയത്. അവരുടെ ഏറ്റവും ശ്രദ്ധേയമായ വിജയം അർമേനിയയ്‌ക്കെതിരെ ആയിരുന്നു. അവിടെ അവർ 6-1 ന് വിജയിച്ചു. പോർച്ചുഗൽ, ഘാന, യുണൈറ്റഡ് സ്റ്റേറ്റ്സ് എന്നിവരോടൊപ്പം ജർമ്മനി ഗ്രൂപ്പ് ജിയിൽ ഇടംപിടിച്ചു. പോർച്ചുഗലിനെതിരായ ആദ്യ മത്സരം ജർമ്മനി തോമസ് മുള്ളറുടെ ഹാട്രിക്കോടെ 4-0ന് പരാജയപ്പെടുത്തി. ബ്രസീലിനെതിരായ സെമിയിൽ ജർമ്മനി 7-1 ന് അവരെ തകർത്തു. ഇത് ഫിഫ ലോകകപ്പ് സെമി ഫൈനൽ ചരിത്രത്തിലെ ഏറ്റവും വലിയ വിജയമായി മാറി. ഫിഫ ലോകകപ്പ് ചരിത്രത്തിലെ ടോപ് സ്‌കോറർ എന്ന റെക്കോർഡ് ബ്രേക്കിംഗ് ഗോളും മിറോസ്ലാവ് ക്ലോസെ നേടി. ഈ വിജയം ബെലോ ഹൊറിസോണ്ടെയുടെ അത്ഭുതം എന്ന് അറിയപ്പെടാൻ തുടങ്ങി. പിന്നീട് ജർമ്മനി തങ്ങളുടെ ചരിത്രത്തിലെ എട്ടാം ലോകകപ്പ് ഫൈനലിലേക്ക് പ്രവേശിച്ചു. ഫൈനലിൽ 113-ാം മിനിറ്റിൽ മരിയോ ഗോട്‌സെ നേടിയ ഗോളിൽ ജർമ്മനി 1-0ന് അർജന്റീനയെ പരാജയപ്പെടുത്തി.
യൂറോ 2016
ഫിലിപ്പ് ലാം, പെർ മെർട്ടെസാക്കർ, മിറോസ്ലാവ് ക്ലോസ് എന്നിവരുൾപ്പെടെ 2014 ലോകകപ്പ് വിജയത്തെത്തുടർന്ന് നിരവധി കളിക്കാർ ടീമിൽ നിന്ന് വിരമിച്ചതിന് ശേഷം യുവേഫ യൂറോ 2016 യോഗ്യതാ മത്സരങ്ങളിൽ ടീമിന് നിരാശാജനകമായ തുടക്കമായിരുന്നു.
പോളണ്ട്, റിപ്പബ്ലിക് ഓഫ് അയർലൻഡ്, സ്കോട്ട്ലൻഡ്, ജോർജിയ, ജിബ്രാൾട്ടർ എന്നിവരുൾപ്പെടെയുള്ള യോഗ്യതാ ഗ്രൂപ്പിലാണ് ജർമ്മനി ഇടംപിടിച്ചത്. 7 ജയവും 1 സമനിലയും 2 തോൽവിയും നേടിയാണ് അവർ ഗ്രൂപ്പിൽ ഒന്നാമതെത്തിയത്. നിലവിൽ ഗ്രൂപ്പ് ഘട്ടത്തിൽ ഉക്രെയ്ൻ, പോളണ്ട്, നോർത്തേൺ അയർലൻഡ് എന്നിവർക്കൊപ്പമാണ് അവർ.
സെമി ഫൈനലിൽ ആതിഥേയരായ ഫ്രാൻസിനോട് 2-0 ന് ജർമ്മനി പരാജയപ്പെട്ടു. 58 വർഷത്തിന് ശേഷം ജർമ്മനിക്കെതിരായ അവരുടെ ആദ്യ മത്സര വിജയമായിരുന്നു.
സ്റ്റേഡിയങ്ങൾ
ജർമ്മനിക്ക് ഔദ്യോഗിക സ്റ്റേഡിയം ഇല്ല. അതിനാൽ അവർ നിരവധി സ്റ്റേഡിയങ്ങൾ ഉപയോഗിക്കുന്നു. ഏറ്റവും കൂടുതൽ ജർമ്മൻ ഗെയിമുകൾക്ക് ആതിഥേയത്വം വഹിച്ച നഗരമാണ് ബെർലിൻ (44 തവണ). ബെർലിനിൽ ഏറ്റവും സാധാരണയായി ഉപയോഗിക്കുന്ന സ്റ്റേഡിയമാണ് ഒളിമ്പിയസ്റ്റാഡിയൻ ബെർലിൻ, അതിൽ 74,500 സീറ്റുകൾ ഉണ്ട്. ഹാംബർഗ് (33 മത്സരങ്ങൾ), സ്റ്റട്ട്ഗാർട്ട് (31), ഹാനോവർ (26), ഡോർട്ട്മുണ്ട് എന്നിവയാണ് ഗെയിമുകൾക്ക് ആതിഥേയത്വം വഹിക്കുന്ന മറ്റ് പൊതു നഗരങ്ങൾ. 1974 ഫിഫ ലോകകപ്പ് ഫൈനലിന് ആതിഥേയത്വം വഹിച്ച മ്യൂണിക്കാണ് മറ്റൊരു ജനപ്രിയ സ്ഥലം. അവിടെ ജർമ്മനി നെതർലാൻഡിനെ പരാജയപ്പെടുത്തി.
പുറത്തേക്കുള്ള കണ്ണികൾ
വർഗ്ഗം:ജർമ്മനി വർഗ്ഗം:യൂറോപ്പിലെ ദേശീയ ഫുട്ബോൾ ടീമുകൾ
ജോക്കോമോ ഫെനിഷ്യോ
കൊച്ചി, പുറക്കാട് എന്നീ സ്ഥലങ്ങളിൽ മത പ്രചാരത്തിനായെത്തിയ പാതിരിയായിരുന്നു ജോക്കോമോ ഫെനിഷ്യോ(1558 - 1632). അർത്തുങ്കൽ പള്ളിയിലെ ആദ്യകാല വികാരിമാരിൽ ഒരാളായിരുന്ന ഇദ്ദേഹത്തെ തദ്ദേശവാസികൾ അർത്തുങ്കൽ വെളുത്തച്ചൻ എന്നാണ് സ്നേഹപൂർവ്വം വിളിച്ചിരുന്നത്. പോർച്ചുഗീസ് ഭാഷയിൽ ഇദ്ദേഹം കേരളത്തെപ്പറ്റി രചിച്ച കൃതിയാണ്ʻʻലിവ്രോദ സൈതാദോസ് ഇൻഡിയോസ് ഓറിയെന്റാലിസ്ˮ (Livroda Seitados Indios Orientalis  - The Book of the Religious Systems of the East Indies). ഫെനിഷ്യോ മലയാളം പഠിച്ചിരുന്നു എന്നുള്ളതിന്നു തെളിവുണ്ടു്. പാക്കനാർ തൊള്ളായിരം എന്നൊരു ഗ്രന്ഥത്തെ പ്രമാണീകരിച്ചു് അദ്ദേഹം അനേകം ഹൈന്ദവാചാരങ്ങളെ എതിർക്കുന്നു.
1584-ൽ അർത്തുങ്കൽ പള്ളിയുടെ വികാരിയായി ചുമതലയേറ്റ ഫാദർ ഫെനിഷ്യോ പള്ളിയുടെ നവീകരണത്തിൽ താല്പര്യമെടുക്കുകയും കല്ലിലും കുമ്മായത്തിലും പുതുക്കി നിർമ്മിക്കുകയും ചെയ്തു. ഫെനിഷ്യോയെ സാധാരണക്കാരായ ജനങ്ങളും ഭരണാധികാരികളും വളരെയധികം ഇഷ്ടപ്പെടുകയും ഒരു വിശുദ്ധനായി കരുതി ബഹുമാനിക്കുകയും ചെയ്തു. ജനങ്ങൾ യൂറോപ്യൻ പുരോഹിതനായിരുന്ന അദ്ദേഹത്തെ "വെളുത്ത അച്ചൻ" എന്നു ആദരപൂർവ്വം വിളിച്ചിരുന്നു. 'വെളുത്തച്ചൻ' എന്നത് പിന്നീട് വിശുദ്ധ സെബസ്ത്യാനോസിന്റെ മറ്റൊരു പേരായി മാറുകയാണ് ഉണ്ടായത്. 1632-ൽ ഫാദർ ഫെനിഷ്യോ മരണമടയുകയും വലിയൊരു ജനാവലിയുടെ സാന്നിദ്ധ്യത്തിൽ പള്ളിയുടെ ഉള്ളിൽ തന്നെ സംസ്കരിക്കുകയും ചെയ്തു. (808-ൽ കൊച്ചിയിൽവെച്ചു മരിച്ചെന്ന് ഉള്ളൂർ കേരള സാഹിത്യ ചരിത്രത്തിൽ പറയുന്നു.)
അവലംബം
വർഗ്ഗം:ക്രിസ്തുമതപ്രചാരകർ
ഡൈനോകൈറസ്
അന്ത്യ ക്രിറ്റേഷ്യസ് കാലത്ത് മംഗോളിയയിൽ ജീവിച്ചിരുന്ന തെറാപ്പോഡ വിഭാഗത്തിൽ പെട്ട ഒരു ദിനോസർ ആണ് ഡൈനോകൈറസ്. പേരിന്റെ അർഥം ഭീകരമായ കൈകൾ എന്നു ഗ്രീക്ക് ഭാഷയിൽ നിന്നും ആണ് പേര് വരുന്നത്. ഇവയുടെ ഫോസ്സിൽ ആയി കിട്ടിയിടുള്ള ഒരു ജോഡി കൈകൾ ഇന്നുവരെ കിട്ടിയിട്ടുള്ള തെരപോടകളുടെ കൈകളിൽ ഏറ്റവും വലുതാണ് (തേരി സിനോ സൌർ ഒഴിക്കെ ), അതുപോലെതന്നെ കൈപ്പതിയിലെ എല്ലുകൾ വിരലുകളെ അപേക്ഷിച്ച് നീളവും കൂടുതൽ ആയിരുന്നു.
ഖുറാല
പഞ്ചാബ് സംസ്ഥാനത്തെ ലുധിയാന ജില്ലയിലെ ഒരു വില്ലേജാണ് ഖുറാല. ലുധിയാന ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് ഖുറാല സ്ഥിതിചെയ്യുന്നത്. ഖുറാല വില്ലേജിന്റെ പരമാധികാരി സർപഞ്ചാണ്. ജനങ്ങൾ തെരഞ്ഞെടുക്കുന്ന പ്രതിനിധിയാണ് സർപഞ്ച്.
ജനസംഖ്യ
2011 ലെ ഇന്ത്യൻ കാനേഷുമാരി വിവരമനുസരിച്ച് ഖുറാല ൽ 153 വീടുകൾ ഉണ്ട്. ആകെ ജനസംഖ്യ 825 ആണ്. ഇതിൽ 422 പുരുഷന്മാരും 403 സ്ത്രീകളും ഉൾപ്പെടുന്നു. ഖുറാലയിലെ സാക്ഷരതാ നിരക്ക് 73.09 ശതമാനമാണ്. ഇത് സംസ്ഥാന ശരാശരിയായ 75.84 ലും താഴെയാണ്. ഖുറാലയിലെ 6 വയസ്സിനു താഴെയുള്ള കുട്ടികളുടെ എണ്ണം 68 ആണ്. ഖുറാല പ്രദേശത്തെ ആകെ ജനസംഖ്യയുടെ 8.24 ശതമാനമാണ് ഇത്.
ഡൈനോകൈറസ്
അവലംബം
വർഗ്ഗം:ഏഷ്യൻ ദിനോസറുകൾ വർഗ്ഗം:അന്ത്യ ക്രിറ്റേഷ്യസ് കാലത്തെ ദിനോസറുകൾ‎
ഖുറാല
ജനസംഖ്യ
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 291 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു. ഇതിൽ 253 പുരുഷന്മാരും 38 സ്ത്രീകളും ഉണ്ട്. 2011 ലെ കാനേഷുമാരി പ്രകാരം 72.16 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു.
ജാതി
ഖുറാല ലെ 394 പേരും പട്ടിക ജാതി വിഭാഗത്തിൽ പെടുന്നു.
ലാക്ക് ഭാഷ
ഉത്തരപൂർവ്വ കാക്കസസ്സ് പ്രദേശത്തെ ഭാഷയാണ് ലാക്ക് ഭാഷ(лакку маз, lakːu maz). റഷ്യയിലെ സ്വയംഭരണപ്രദേശമായ ദാഗസ്താനിലെ ലാക്ക് ജനങ്ങളുടെ ഭാഷയാണിത്. അവിടെയുള്ള ആറ് സ്റ്റാൻഡഡൈസ്ഡ് ഭാഷകളിലൊന്നാണിത്. ഏകദേശം 157,000 ആളുകൾ ഈ ഭാഷ സംസാരിച്ചുവരുന്നു.
അവലംബം
വർഗ്ഗം:റഷ്യയിലെ ഭാഷകൾ
മഹാമായ രാജ്കിയ അലോപ്പതി മെഡിക്കൽ കോളേജ്
അംബേദ്കർ നഗറിലെ അക്ബർപൂരിൽ മൾട്ടി സ്പെഷ്യാലിറ്റി ആശുപത്രിയുമായി ചേർന്ന് സർക്കാർ നടത്തുന്ന മെഡിക്കൽ കോളേജുകളിലൊന്നാണ് മഹാമായ രാജ്കിയ അലോപ്പതിക് മെഡിക്കൽ കോളേജ് അല്ലെങ്കിൽ മഹാമായ സർക്കാർ അലോപ്പതി മെഡിക്കൽ കോളേജ്. ഈ സ്ഥാപനം, ഒരു മെഗാ പ്രോജക്റ്റ് എന്ന നിലയിൽ, ഉത്തർ പ്രദേശ് മുഖ്യമന്ത്രി മായാവതി 400 കോടിയിലധികം ചെലവിട്ട് മായാവതിയുടെ മണ്ഡലത്തിലാണ് നിർമ്മിച്ചിരിക്കുന്നത്. പ്രത്യേക ഘടക പ്രവർത്തന പദ്ധതിക്ക് കീഴിലാണ് ഈ സ്ഥാപനം സ്ഥാപിച്ചത്.
കോളേജിന് ഡോ. രാം മനോഹർ ലോഹ്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ്, ലഖ്നൗവിൻ്റെ ഉപദേശം ലഭിച്ചിട്ടുണ്ട്.
സ്ഥാനം
മഹാമായ അലോപ്പതിക് മെഡിക്കൽ കോളേജ് തണ്ടയ്ക്കും അക്ബർപൂരിനും ഇടയിൽ SH5-ൽ സ്ഥിതി ചെയ്യുന്നു.
നാമകരണം
ഗൗതമ ബുദ്ധന്റെ അമ്മ രാജ്ഞി മഹാ മായയുടെ പേരിലാണ് സ്ഥാപനം അറിയപ്പെടുന്നത്.
പുറം കണ്ണികൾ
വർഗ്ഗം:ഉത്തർ പ്രദേശിലെ മെഡിക്കൽ കോളേജുകൾ
ഇഎംഎസ് സ്റ്റേഡിയം
ഇന്ത്യയിലെ കേരളം സംസ്ഥാനത്തെ കോഴിക്കോട് (കാലിക്കട്ട്) ജില്ലയിലെ ഇ എം എസ് സ്റ്റേഡിയം ഒരു മൾട്ടി പർപ്പസ് സ്റ്റേഡിയമാണ്. ഇത് നിലവിൽ ഫുട്ബോൾ മത്സരങ്ങൾക്കായി ഉപയോഗിക്കുന്നു.
നിലവിൽ ഐ ലീഗ് ടീമായ ഗോകുലം കേരള എഫ്‌സിയുടെ ആസ്ഥാനമായ സ്റ്റേഡിയം 1977ൽ നിർമ്മിച്ചതും, 80,000 ത്തിലധികം ആളുകളെ ഉൾക്കൊള്ളുകയും ചെയ്യുന്നു. ഫുട്ബോൾ, ക്രിക്കറ്റ് മത്സരങ്ങൾ നടത്തുന്നതിന് ഫ്ലഡ് ലൈറ്റുകൾ കൊണ്ട് സജ്ജീകരിച്ചിരിക്കുന്നു. കേരളത്തിലെ ആദ്യത്തെ മുഖ്യമന്ത്രിയായിരുന്ന കമ്മ്യൂണിസ്റ്റ് നേതാവ് ഇ.എം.എസ് നമ്പൂതിരിപ്പാടിന്റെ പേരിലാണ് സ്റ്റേഡിയത്തിന്റെ പേര്.
നവീകരണം
ദേശീയ ഫുട്ബോൾ ലീഗിൽ എസ്ബിടിയുടെ ഹോം മത്സരങ്ങൾ ആതിഥേയത്വം വഹിച്ചുകൊണ്ട് 2005 ഫെബ്രുവരിയിൽ സ്റ്റേഡിയം പുനർനിർമ്മിക്കുകയും വീണ്ടും തുറക്കുകയും ചെയ്തു. <sup class="noprint Inline-Template Template-Fact" data-ve-ignore="true">[ <span title="This claim needs references to reliable sources. (February 2019)">അവലംബം ആവശ്യമാണ്  ] സ്റ്റേഡിയം മെച്ചപ്പെട്ട ഫ്ലഡ്‌ലൈറ്റ് സ്ഥാപിച്ചു. ഫുട്ബോളിനും ക്രിക്കറ്റിനുമുള്ള അന്താരാഷ്ട്ര സ്റ്റേഡിയമായി ഇത് നവീകരിച്ചു. സ്റ്റേഡിയം കേരള ക്രിക്കറ്റ് അസോസിയേഷനും പാട്ടത്തിന് നൽകാമെങ്കിലും കേരള ഫുട്ബോൾ അസോസിയേഷനാണ് കൈവശാധികാരം <sup class="noprint Inline-Template Template-Fact" data-ve-ignore="true">[ <span title="This claim needs references to reliable sources. (February 2019)">അവലംബം ആവശ്യമാണ്  ] ഗ്രാൻഡ് സ്റ്റാൻഡിന്റെ നിർമ്മാണം സ്റ്റേഡിയത്തെ അന്താരാഷ്ട്ര നിലവാരത്തിലേക്ക് ഉയർത്തും. 200 പേർക്ക് ഇരിക്കാനുള്ള ശേഷിയുള്ള വിഐപി ലോഞ്ച്, വിഐപി ലോഞ്ച് കളിക്കാർക്ക് ഡ്രസ്സിംഗ് റൂം, മീഡിയ സെന്റർ എന്നിവയുൾപ്പെടെ അത്യാധുനിക സൗകര്യങ്ങൾ ഇവിടെ ഉണ്ടാകും.
ഫുട്ബോൾ
ഇന്ത്യയിലെ ഏറ്റവും മികച്ച ഫുട്ബോൾ പിച്ചായി വിദഗ്ദ്ധരും മാധ്യമങ്ങളും ഇതിനെ അംഗീകരിച്ചു. ഐ-ലീഗിലെ വിവ കേരള എഫ്‌സിയുടെ ഹോം ഗ്രൗണ്ടായിരുന്നു ഇത്. എന്നാൽ ഇപ്പോൾ കോഴിക്കോട് നിന്നുള്ള ക്വാർട്സ് ടീമാണ് ഐ ലീഗിലേക്ക് കടക്കാൻ ശ്രമിക്കുന്നത്. ഐ-ലീഗിൽ ഗോകുലം കേരള എഫ്‌സിയുടെ ഹോം ഗ്രൗണ്ട് കൂടിയായിരുന്നു ഇത്. ഈ സ്റ്റേഡിയം കോഴിക്കോട് ഫുട്ബോൾ ഭ്രാന്തൻ ആരാധകർക്ക് പ്രസിദ്ധമാണ്. പ്രശസ്ത സിസേഴ്സ് കപ്പ് ഫൈനലുകൾ, സൂപ്പർ കപ്പ് ഫൈനലുകൾ, സന്തോഷ് ട്രോഫി, സെയ്ത് നാഗ്ജി ഫുട്ബോൾ ടൂർണമെന്റ് ഇവിടെ നടക്കുന്നു. 2017 മുതൽ ഐ-ലീഗിലെ ഗോകുലം കേരള ടീമിന്റെ ഹോം ഗ്രൗണ്ടാണ് സ്റ്റേഡിയം. ഈസ്റ്റ് ബംഗാൾ എഫ്‌സിക്കെതിരായ ആദ്യ ഐ-ലീഗ് ഹോം മത്സരത്തിൽ 2–1ന് ഗോകുലം കേരളവും 3-2ന് ഷില്ലോംഗ് ലജോംഗ് എഫ്‌സിയും വിജയിച്ചു.
പ്രധാന ഫുട്ബോൾ മത്സരങ്ങൾ ആതിഥേയത്വം വഹിച്ചു
1980 ഇന്ത്യൻ ടീം വെള്ളി നേടിയ എ‌.എഫ്‌.സി വനിതാ ഏഷ്യൻ കപ്പ് ഫുട്‌ബോൾ ഇവിടെ നടന്നു.
1987 നെഹ്‌റു കപ്പ്
1987സോവിയറ്റ് യൂണിയൻ നേടിയ നെഹ്രു കപ്പിന് സ്റ്റേഡിയം ആതിഥേയത്വം വഹിച്ചു
സെയ്ത് നാഗ്ജി ഫുട്ബോൾ ടൂർണമെന്റ്
2016 സെയ്ത് നാഗ്ജി ട്രോഫി ടീമുകൾ
ദേശീയ ഗെയിംസ്
35-ാമത് ദേശീയ ഗെയിംസിനുള്ള ഫുട്ബോൾ മത്സരങ്ങൾ സ്റ്റേഡിയത്തിൽ നടക്കും.
ക്രിക്കറ്റ്
ഇജാസ് അഹമ്മദ്, സയ്യിദ് കിർമാനി തുടങ്ങിയ ഇതിഹാസങ്ങൾ കളിച്ച ഇന്ത്യ, പാകിസ്താൻ ക്രിക്കറ്റ് മത്സരങ്ങളിൽ ആതിഥേയത്വം വഹിച്ചു. 1994 ൽ വെസ്റ്റ് ഇൻഡീസ് പര്യടനത്തിൽ നടത്തിയ മത്സരത്തിൽ മൂന്ന് ദിവസം മുംബൈയിയുമായി ഏറ്റുമുട്ടി. വെസ്റ്റ് ഇൻഡീസ് 176 റൺസിന് പുറത്തായി, ബോംബെ 53/2 ന് അവസാനിച്ചു.എന്നാൽ മത്സരം, ഒരു പശ്ചാത്തലത്തിൽ ബന്ദ്ും ക്രമസമാധാനവും മറ്റ് പ്രശ്നങ്ങളും മൂലം മത്സരം ഉപേക്ഷിക്കേണ്ടി വന്നു.
മറ്റ് ഇവന്റ്
മലബാർ മഹോത്സവം പോലെ കോഴിക്കോട് നടന്ന നിരവധി സാംസ്കാരിക പരിപാടികൾക്കും ഇത് ആതിഥേയത്വം വഹിച്ചു. അക്കാദമി അവാർഡ് നേടിയ സംഗീതജ്ഞൻ എ.ആർ.റഹ്മാന്റെ ലോക പര്യടനത്തിന്റെ ഉദ്ഘാടന പ്രകടനത്തിനും സ്റ്റേഡിയം ആതിഥേയത്വം വഹിച്ചു. <sup class="noprint Inline-Template Template-Fact" data-ve-ignore="true">[ <span title="This claim needs references to reliable sources. (February 2019)">അവലംബം ആവശ്യമാണ്  ]
ബാഹ്യ ലിങ്കുകൾ
വർഗ്ഗം:All articles with unsourced statements
എടുപ്പുകുതിര
ഉത്ഭവവും ചരിത്രവും
ഇതിന്റെ ഉത്ഭവവും പ്രകൃതവും കൃത്യമായി കണ്ടെത്താൻ ഇതുവരെയും കഴിഞ്ഞിട്ടില്ല. ഇത് തുടങ്ങിയത് എപ്പോൾ, പേരിന്റെയും ആചാരത്തിന്റെയും ബന്ധമെന്ത് എന്ന് തുടങ്ങി പല ചോദ്യങ്ങളും ഇപ്പോഴും ബാക്കിയാണ്.
ബൗദ്ധ ബന്ധം
ബുദ്ധമതം നിലനിന്നിരുന്ന ഇടങ്ങളിലെല്ലാം പഗോഡകളുടെ മാതൃകകൾ കാണാനാകും, കേരളത്തിലെ കെട്ടു കുതിരകളും കേരളത്തിന്റെ ബുദ്ധമതപാരമ്പര്യം പറ്റുന്ന ഒരു ആചാരമായിട്ടാണ് കണക്കാക്കുന്നത്. കാഴ്ചയിലും പഗോഡകളെ അനുസ്മരിപ്പിക്കുന്ന രൂപമാണ് കെട്ടു കുതിരകളുടേത്. പക്ഷേ പഗോഡകളിൽ നിന്നു എടുപ്പുകുതിരകൾക്കുള്ള പ്രധാന വത്യാസം അത് നിലനിൽക്കുന്ന കാലമാണ്, പഗോഡകൾ സ്ഥിരം നിമ്മിതികളാണ്, പക്ഷേ കെട്ടുകുതിരകൾ വെറും ഒന്നോ രണ്ടോ ദിവസം മാത്രമേ നിൽക്കുന്നുള്ളൂ. അതുകഴിഞ്ഞ് അതിനെ അഴിച്ച് മാറ്റുന്നു.
സമാനമായ ഉത്സവങ്ങൾ
150px|thumb|left|നേപ്പാളിലെ [[സ്വയംഭൂനാഥ്|സ്വയംഭൂനാഥ ക്ഷേത്രത്തിന്റെ മുകൾ വശം]] 150px|thumb|right|ജപ്പാനിലെ ഒരു [[പഗോഡ]] ടി.എ. ഗോപിനാഥ റാവു 1908-ൽ ട്രാവൻ‌കൂർ ആർക്കിയോളജിക്കൽ സീരീസിൽ പ്രസ്ഥാവിച്ചത് "സവിശേഷവും അപൂർവവുമായ ഈ ആചാരത്തിന്റെ ഉത്ഭവത്തെയോ പ്രകൃതത്തെയോ കുറിച്ച് വിശദീകരിക്കാൻ പ്രദേശത്തെ ആളുകൾക്ക് കഴിഞ്ഞിട്ടില്ല" എന്നാണ്. കേരളത്തിന്റെ ബുദ്ധമത പാരമ്പര്യത്തിലേക്ക് ഈ ഉത്സവത്തെ ബന്ധിപ്പിക്കുന്ന അനവധി വാദമുഖങ്ങളും റാവു ഉന്നയിക്കുന്നു. ചൈനീസ് സഞ്ചാരിയായ ഫാഹിയാൻ ഉത്തരേന്ത്യയിൽ കണ്ട ബുദ്ധമത ഉത്സവങ്ങളുമായി ഇതിന് സാമ്യമുണ്ടെന്ന് അദ്ദേഹം രേഖപ്പെടുത്തിയിരിക്കുന്നു. നേപ്പാളിലെ ക്ഷേത്രങ്ങളോടുള്ള ഇതിന്റെ രൂപസാദൃശ്യവും അദ്ദേഹം പരാമർശിക്കുന്നു. റാവുവിന് പുറമേ കെട്ടുകാഴ്ചകൾക്ക് ബുദ്ധമതവുമായുള്ള ബന്ധം സൂചിപ്പിക്കുന്ന മറ്റു പ്രമുഖരാണ് പി.കെ. ഗോപാലകൃഷ്ണൻ (കേരള വിജ്ഞാനകോശം), ഡോ. എം.വി. വിഷ്ണുനമ്പൂതിരി(ഫോക്‌ലോർ നിഘണ്ടു), ഹിന്ദു എൻസൈക്ലോപീഡിയ ചീഫ് എഡിറ്ററായ നരേന്ദ്രഭൂഷൺ.
ഭാഷാപരമായ കണ്ണികൾ
എടുപ്പു കുതിരയിലെ ഒരു ഭാഗത്തിന്റെ പേര് പ്രവിട എന്നാണ്. ഇത് ഒരു തനതായ മലയാളപദമല്ലെന്നുള്ളത് ഈ ആചാരത്തിന്റെ കേരളത്തിന്റെ പുറത്തേക്കുള്ള ബന്ധത്തെ കാണിക്കുന്നു. പ്രവിട എന്നത് പ്രഭട അല്ലെങ്കിൽ പ്രവഡ എന്ന സംസ്കൃതവാക്കിന്റെ തത്ഭവമായതാണെന്ന് കരുതപ്പെടുന്നു. ഈ സംസ്കൃതവാക്കിന്റെ അർത്ഥം 'ഗോതമ്പ്' എന്നാണ്. അഫ്ഗാനിസ്താനിൽ നിന്നും കണ്ടെടുത്ത ഒന്നാം നൂറ്റാണ്ടിലെ ഇന്ത്യൻ നാണയത്തിന്റെ ഒരു പുറത്തിൽ ഖരോഷ്ഠിയിലെ ലിഖിതത്തിൽ ധർമചക്രപ്രവിട - ധർമ്മ ചക്രം തിരിക്കുന്നവൻ എന്ന് എഴുതിയിരിക്കുന്നത്, പ്രവിട പദത്തിന്റെ പഴക്കത്തെയും വ്യാപ്തമായ ഉപയോഗ ഭൂമികയേയും സൂചിപ്പിക്കുന്നു.
ഐതിഹ്യങ്ങൾ
ഐതിഹ്യങ്ങൾക്കനുസരിച്ച് കാളിയുടെ വാഹനമായ വേതാളത്തിന്റെ രൂപമാണ് കെട്ടുകുതിര. മറ്റൊരൈതിഹ്യപ്രകാരം ശാസ്താവിന്റെ വാഹനമായ കുതിരതന്നെയാണ് കെട്ടുകുതിര. പക്ഷേ രൂപത്തിലെ വത്യാസം ഈ ഐതിഹ്യങ്ങളെ ശരിയായ ഒരു ചരിത്രവുമായും ഉത്ഭവവുമായും ബന്ധപ്പെടുത്താൻ ചരിത്രകാരന്മാരെ സഹായിച്ചിട്ടില്ല.
സാധാരണയായി ഓരോ ക്ഷേത്രത്തിന്റെയും കരക്കാരുടെ അവകാശമാണ് കെട്ടുകുതിരയും കെട്ടുകാഴ്ചയും നടത്തുക എന്നത്. കെട്ടു കുതിരയെ ക്ഷേത്രത്തിലേക്ക് കൊണ്ട് വരുന്നതും കരക്കാർ ചേർന്നു തന്നെയാണ്. ഇതിനെ ക്ഷേത്രം വരെ എത്തിക്കുക എന്ന ശ്രമകരമായ ചുമതല ഓരോ കരക്കാരും അവരുടെ ശക്തിയുടേയും സമ്പന്നതയുടേയും അടയാളമായി കണക്കാക്കുന്നു. വഴിയിൽ മുതിരയെ മുന്നോട്ടെടുക്കാനാവാത്ത വണ്ണം കുടുങ്ങിപ്പോകുന്നത് കരക്കാർ ഒരപമാനമായി കണക്കാക്കുന്നു. ഒരിക്കൽ കുതിരയെ മുന്നോട്ടെടുക്കാനാവാതെ വഴിയിൽ ഇറക്കേണ്ടി വന്നാൽ, കുതിരകെട്ടാനുള്ള ആ കരക്കാരുടെ അവകാശം എന്നെന്നേക്കുമായി നഷ്ടപ്പെട്ടിരുന്നതായി കേരളചരിത്ര നിഘണ്ടുവിൽ പ്രൊ.എസ്.കെ. വസന്തൻ പ്രസ്താവിക്കുന്നുണ്ട്.
നിർമ്മിതി
thumb|250px|right|ചിറ്റുമല ദേവീക്ഷേത്രത്തിലെ കെട്ടുകുതിര ഓരോ കുതിരയ്ക്കും മുകളിൽ ഏഴ് താഴെ ആറ് എന്ന കണക്കിൽ 13 എടുപ്പുകൾ കാണാം. കുതിരയ്ക്ക് 125 അടിയിലധികം പൊക്കം ഉണ്ടാകും. നാലുചക്രങ്ങളിൽ ഉറപ്പിക്കുന്ന അടിച്ചട്ടത്തിന്റെ മുകളിലാണ് ഓരോതട്ടുകളും പണിതുറപ്പിക്കുക. സമചതുരാകൃതിയിൽ ഒരേ വലിപ്പത്തിൽ മേൽക്കൂടാരം വരെ പോകുന്നതാണ് കുതിരയുടെ ഘടന. കെട്ടുകുതിരയ്ക്ക് പ്രധാനമായ മൂന്നു ഭാഗങ്ങളുണ്ട്. ആഞ്ഞിലിയിലോ തേക്കിലോ എട്ട് അംഗുലം കനത്തിൽ ചെയ്ത്തി പാകപ്പെടുത്തിയ രണ്ട് മരങ്ങളാണ് അടിക്കൂടാരം നിർമ്മിക്കാൻ ഉപയോഗിക്കുന്നത്. കുതിരക്കാൽ നിർമ്മിക്കാൻ നാല് തെങ്ങിൻ കുറ്റികൾ ഉപയോഗിക്കുന്നു. ആ നാലു കുറ്റികൾ തമ്മിൽ കവുങ്ങിന്റെ അലകുകൾ വെച്ച് കൂട്ടിക്കെട്ടുന്നു. ഈ കുതിരക്കാലിന്റെ മുകളിലാണ് ഇടക്കൂടാരം ഉറപ്പിക്കുക. ഇടക്കൂടാരത്തിനും അടിക്കൂടാരത്തിനും ഇടയിലുള്ള സ്ഥലത്താണ് നെറ്റിപ്പട്ടവും തിടമ്പും ദാരുശില്പങ്ങളും ഒരുക്കുക. ഇടക്കൂടാരത്തിന്റെ മുകളിൽ മേൽക്കൂടാരം ഉറപ്പിക്കുന്നു. പിരമിഡ് ആകൃതിയും നീണ്ട നാമ്പും കൂടിയതാണ് മേൽക്കൂടാരം. അടിത്തട്ടിനു മുകിലോട്ടുള്ള തട്ടുകൾ നിലത്തുവെച്ച് പണിക്കുറ തീർത്ത് കപ്പിയും കയറും ഉപയോഗിച്ച് ഉയർത്തി ഒന്നിനുമുകളിലൊന്നായി ചട്ടത്തിൽ ഉറപ്പിക്കുന്നു. വെള്ളത്തുണിയും തൊങ്ങലുകളും വർണ്ണക്കടലാസുകളുമാണ് അലങ്കാരപ്പണിക്ക് ഉപയോഗിക്കുന്നത്. തേരിനെക്കാൾ വർണ്ണവൈവിധ്യം കുതിരയ്ക്കുണ്ടായിരിക്കും.
മേൽക്കൂടാരം കൂമ്പത്തൊപ്പി എന്നും പള്ളിമുഖം എന്നും രണ്ടു വിധത്തിലുള്ളവയുണ്ട്. കൂമ്പത്തൊപ്പിക്ക് നാല് മുഖങ്ങളുണ്ടാകും അതേ സമയം പള്ളിമുഖത്തിന് മൂന്നു വശങ്ങളും. വടക്കോട്ടേക്ക് ദർശനമുള്ള ദേവീക്ഷേത്രങ്ങളിൽ പള്ളിമുഖം (മൂന്ന് മുഖം) ഉള്ള എടുപ്പുകുതിരയാണ് ഉപയോഗിക്കാറ്.
എടുപ്പു കുതിര കെട്ടാൻ പല രീതികൾ ഉപയോഗിക്കാറുണ്ട്. ചിലപ്പോൾ കുതിരയെ നിർത്തിക്കൊണ്ട് തന്നെ കെട്ടിയുണ്ടാക്കും. ചിലപ്പോൾ നിലത്ത് കിടത്ത് കെട്ടിയുണ്ടാക്കി കയർ കൊണ്ട് വലിച്ചുയർത്തി നിർത്താറുമുണ്ട്. ഇങ്ങനെ നിലത്ത് കിടത്തി കുതിരയുണ്ടാക്കുന്നയിടങ്ങളിൽ ഒരു ഉയരമുള്ള തട്ട് നിർമ്മിച്ചു വെക്കാറുണ്ട്. തൃക്കടവൂർ ക്ഷേത്രത്തിൽ കുതിരകെട്ടാൻ ഒരു വലിയ മാവാണ് ഉപയോഗിക്കാറ്, അതിന്റെ പേരും കുതിരമാവ് എന്നാണ്.
ചിലയിടങ്ങളിലെ എടുപ്പുകുതിരയിൽ പ്രവിടയ്ക്കു മുകളിൽ ഒരു ബൊമ്മയെ വെക്കാറുണ്ട്. അതിനോടനുബന്ധിച്ച് വെച്ചിരിക്കുന്ന പമ്പരം കാറ്റിൽ കറങ്ങുമ്പോൾ ബൊമ്മ കൈകൊണ്ട് ചക്രം കറക്കുന്ന പ്രതീതിവരുത്തുന്ന രീതിയിലാണ് ബൊമ്മയെ വെക്കാറ്. കുതിരയെ ബൊമ്മ പ്രവർത്തിപ്പിക്കുന്നതായുള്ള സങ്കല്പത്തിലാണ് ഈ ബൊമ്മയെന്ന് ചരിത്രകാരന്മാർ കരുതുന്നു.
അവലംബങ്ങൾ
വർഗ്ഗം:കേരളത്തിലെ ഉത്സവങ്ങൾ വർഗ്ഗം:കേരളത്തിലെ ഹൈന്ദവാചാരങ്ങൾ
കൊക്കൂൺ
നിശാലഭങ്ങളുടെയും മറ്റ് പൂർണ്ണരൂപാന്തരണം നടക്കുന്ന ജീവികളുടേയും ലാർവകൾ പ്യൂപാ ദശയിൽ കഴിയുന്ന ആവരണമാണ് കൊക്കൂൺ (Cocoon).
കൊക്കൂണുകളിൽ വളരെയധികം വൈവിധ്യങ്ങൾ കാണപ്പെടാറുണ്ട്. ദൃഡമായത്, മൃദുവായത്, സുതാര്യമോ അർദ്ധതാര്യമോ ആയത്, വ്യത്യസ്ത നിറങ്ങളോട് കൂടിയത്, ഒന്നിൽക്കൂടുതൽ പാളികളോടെയുള്ളത്, വളരെ ലോലമായത് എന്നിങ്ങനെ ഓരോ ജീവിയുടേയും കൊക്കൂൺ മറ്റൊന്നിൽ നിന്നും തികച്ചും വ്യത്യസ്തമായിരിക്കും.
ഭൂരിപക്ഷം കൊക്കൂണിന്റേയും അകത്തെ പാളി പട്ടുനൂൽ പോലെയുള്ള പദാർത്ഥം കൊണ്ടാണ് നിർമ്മിക്കുന്നത്. പല നിശാശലഭങ്ങളുടേയും കൊക്കൂൺ, പുഴുവിന്റെ രോമങ്ങൾ കൊണ്ട് സംരക്ഷിച്ചിരിക്കും. ചില പുഴുക്കൾ കൊക്കൂൺ നിർമ്മാണവേളയിൽ, ചുള്ളിക്കമ്പുകൾ, ഇലകൾ തുടങ്ങിയവ കൊണ്ട് കൊക്കൂണിന് ഒരാവരണം കൂടി സൃഷ്ടിക്കാറുണ്ട്. ശത്രുക്കളുടെ ശ്രദ്ധയിൽപ്പെടാതിരിക്കുന്നതിനാണ് ഇത്. അതല്ലെങ്കിൽ, ഒളിഞ്ഞിരിക്കുന്ന ഇടങ്ങളിൽ ഇത് നിർമ്മിക്കുന്നു. പട്ടുനൂൽപ്പുഴുവിന്റെ കൊക്കൂണിൽ നിന്നാണ് പട്ടുനൂൽ ലഭിക്കുന്നത്.
കൊക്കൂൺ പൊട്ടിച്ച് ശലഭം പുറത്തു വരുന്നു
ചിത്രശാല
വർഗ്ഗം:ചിത്രശലഭങ്ങൾ വർഗ്ഗം:പ്രാണിജന്യമായ ഉൽപ്പന്നങ്ങൾ
കൺജനിറ്റൽ റൂബെല്ല സിൻഡ്രോം
ഗർഭിണിയായ സ്ത്രീക്ക് സാധാരണയായി ആദ്യ ത്രിമാസത്തിൽ റുബെല്ല ബാധിച്ചാൽ ജനിക്കുന്ന കുട്ടിക്ക് കൺജെനിറ്റൽ റുബെല്ല സിൻഡ്രോം (സിആർഎസ്) ഉണ്ടാകാം. ഗർഭധാരണത്തിന് 0-28 ദിവസം മുമ്പ് അണുബാധയുണ്ടായാൽ, കുഞ്ഞിന് ബാധിക്കാനുള്ള സാധ്യത 43% ആണ്. ഗർഭധാരണത്തിനു ശേഷം 0-12 ആഴ്ചകൾക്കുശേഷം അണുബാധയുണ്ടായാൽ, അപകടസാധ്യത 81% ആയി വർദ്ധിക്കുന്നു. ഗർഭധാരണത്തിനു ശേഷം 13-26 ആഴ്ചകൾക്കുശേഷം അണുബാധയുണ്ടായാൽ, രോഗം ബാധിക്കാനുള്ള ശിശുവിന്റെ അപകടസാധ്യത 54% ആണ്. മൂന്നാമത്തെ ത്രിമാസത്തിലോ ഗർഭധാരണത്തിനു 26-40 ആഴ്ചക്ക് ശേഷമോ റുബെല്ല പിടിപെട്ടാൽ അത് ശിശുക്കളെ സാധാരണയായി ബാധിക്കില്ല. ഗർഭാവസ്ഥയുടെ 20 ആഴ്‌ചയ്‌ക്ക് ശേഷം അമ്മയിൽ റുബെല്ല പിടിപെടുകയും ജനനത്തിനു ശേഷവും വൈറസ് വ്യാപനം തുടരുകയും ചെയ്യുമ്പോൾ പ്രശ്‌നങ്ങൾ വളരെ അപൂർവമായി മാത്രമേ ഉണ്ടാകൂ.
അടയാളങ്ങളും ലക്ഷണങ്ങളും
ലഘുചിത്രം| കൺജനിറ്റൽ റൂബെല്ലയിൽ നിന്ന് ത്വക്ക് മുറിവുകളുള്ള ശിശു വലത്ത്‌|ലഘുചിത്രം| "സാൾട്ട്-ആൻഡ്-പെപ്പർ" റെറ്റിനോപ്പതി കൺജനിറ്റൽ റുബെല്ലയുടെ സ്വഭാവമാണ്. ലഘുചിത്രം| കൺജനിറ്റൽ റുബെല്ല സീറോളജി ടൈം ലൈൻ കൺജനിറ്റൽ റുബെല്ല സിൻഡ്രോമിനുള്ള ക്ലാസിക് ട്രയാഡ് ഇതാണ്:
CRS ന്റെ മറ്റ് പ്രകടനങ്ങളിൽ ഇവയും ഉൾപ്പെടാം:
ഗർഭാവസ്ഥയിൽ റൂബെല്ല ബാധിച്ച കുട്ടികളെ പ്രായമാകുമ്പോൾ, ഇനിപ്പറയുന്ന സൂചനകൾക്കായി സൂക്ഷ്മമായി നിരീക്ഷിക്കണം:
രോഗനിർണയം
ക്ലിനിക്കൽ കണ്ടെത്തലുകളുടെയും ലബോറട്ടറി മാനദണ്ഡങ്ങളുടെയും അടിസ്ഥാനത്തിലാണ് കൺജനിറ്റൽ റുബെല്ല സിൻഡ്രോം രോഗനിർണയം നടത്തുന്നത്. ലബോറട്ടറി മാനദണ്ഡത്തിൽ ഇനിപ്പറയുന്നവയിലൊന്നെങ്കിലും ഉൾപ്പെടുന്നു:
ക്ലിനിക്കൽ നിർവചനത്തിന് ഇനിപ്പറയുന്നവയുടെ കണ്ടെത്തലുകൾ ആവശ്യമാണ്:
രോഗിയെ അവരുടെ ക്ലിനിക്കൽ, ലബോറട്ടറി കണ്ടെത്തലുകൾ അനുസരിച്ച് ഇനിപ്പറയുന്ന കേസുകളായി തരം തിരിച്ചിരിക്കുന്നു:
പ്രതിരോധം
ഭൂരിഭാഗം ജനങ്ങൾക്കും വാക്സിനേഷൻ നൽകുന്നത് കൺജനിറ്റൽ റുബെല്ല സിൻഡ്രോം തടയുന്നതിന് ഫലപ്രദമാണ്. ഗർഭിണിയാകാൻ ആഗ്രഹിക്കുന്ന സ്ത്രീകൾക്ക്, ഗർഭധാരണത്തിന് 28 ദിവസം മുമ്പെങ്കിലും MMR (മീസിൽസ് മുണ്ടിനീര്, റുബെല്ല) വാക്സിനേഷൻ ശുപാർശ ചെയ്യപ്പെടുന്നു. ലൈവ് വൈറൽ കണികകൾ അടങ്ങിയിരിക്കുന്നതിനാൽ ഇതിനകം ഗർഭിണികളായ സ്ത്രീകൾക്ക് വാക്സിൻ നൽകരുത്.
മറ്റ് പ്രതിരോധ പ്രവർത്തനങ്ങളിൽ മെഡിക്കൽ, ചൈൽഡ് കെയർ പ്രൊഫഷനുകൾ പോലുള്ള ഉയർന്ന അപകടസാധ്യതയുള്ള ഉദ്യോഗസ്ഥരുടെ സ്ക്രീനിംഗും വാക്സിനേഷനും ഉൾപ്പെടാം.
ഹൈന്ദവ ദേവതകളുടെ പട്ടിക
ബ്രഹ്മാവ്
ആദികല്പത്തിൽ അഞ്ചുതലകൾ ഉള്ള വിശ്വകർമ്മാവ്,
രണ്ടാംകല്പത്തിൽ നാലു തലകൾ ഉള്ള ബ്രഹ്മാവ്,...etc
ദശാവതാരം
തെന്നിന്ത്യയിൽ ബുദ്ധനു പകരം ബലരാമനെയാണ് അവതാരമായി കണക്കാക്കുന്നത്.
ഉപദൈവങ്ങൾ (Minor Gods)
ത്രിദശ(മുപ്പത്തിമൂന്ന്) എന്നറിയപ്പെടുന്ന മുപ്പത്തിമൂന്ന് ദൈവങ്ങളെ കുറിച്ച് ഋഗ്വേദത്തിൽ പരാമർശിക്കുന്നുണ്ട്. 12 ആദിത്യന്മാർ, 8 വസുക്കൾ, 11 രുദ്രന്മാർ, 2 അശ്വനികൾ എന്നിവരാണവർ ദേവന്മാരുടെ രാജാവായ ഇന്ദ്രനാണ് ഇവയിൽ ഒന്നാമത്, തുടർന്ന് അഗ്നിയും.
വസുക്കൾ
ഇന്ദ്രൻ, മഹാവിഷ്ണു എന്നിവരുടെ സഹായികൾ
സ്വകാര്യ ഉടമസ്ഥതയിലുള്ള കമ്പനി
ഒരു സ്വകാര്യ ഉടമസ്ഥതയിലുള്ള കമ്പനി, സ്വകാര്യ കമ്പനി അല്ലെങ്കിൽ ക്ലോസ് കോർപ്പറേഷൻ എന്നത് സർക്കാരിതര ഓർഗനൈസേഷനുകളുടെ ഉടമസ്ഥതയിലുള്ള ഒരു ബിസിനസ്സ് കമ്പനിയാണ് അല്ലെങ്കിൽ താരതമ്യേന കുറഞ്ഞ ഓഹരി ഉടമകളുടെയോ കമ്പനി അംഗങ്ങളുടെയോ കമ്പനി ഓഹരി (ഓഹരികൾ) പൊതുജനങ്ങൾക്ക് വാഗ്ദാനം ചെയ്യുകയോ വ്യാപാരം ചെയ്യുകയോ ചെയ്യുന്നില്ല. സ്റ്റോക്ക് മാർക്കറ്റ് എക്സ്ചേഞ്ചുകൾ, മറിച്ച് കമ്പനിയുടെ സ്റ്റോക്ക് സ്വകാര്യമായി അല്ലെങ്കിൽ കൗണ്ടർ വാഗ്ദാനം ചെയ്യുന്നു, സ്വന്തമായുള്ളതും, വ്യാപാരം ചെയ്യുന്നതുമായ കമ്പനിയാണ്. സ്വകാര്യമായി കൈവശം വച്ചിരിക്കുന്ന കമ്പനിയെ കുറിച്ച് കൂടുതൽ അവ്യക്തമായ പദങ്ങൾ കോർപ്പറേഷൻ, അൺകോട്ടഡ് കമ്പനി, ലിസ്റ്റുചെയ്യാത്ത കമ്പനി എന്നിവയാണ്.
പരസ്യമായി വ്യാപാരം നടത്തുന്ന എതിരാളികളേക്കാൾ ദൃശ്യപരത കുറവാണെങ്കിലും സ്വകാര്യ കമ്പനികൾക്ക് ലോക സമ്പദ്‌വ്യവസ്ഥയിൽ വലിയ പ്രാധാന്യമുണ്ട്. 2008 ൽ അമേരിക്കയിലെ ഏറ്റവും വലിയ 441 സ്വകാര്യ കമ്പനികൾ 1,800,000,000,000 യുഎസ് ഡോളർ (1.8 ട്രില്യൺ ഡോളർ) വരുമാനമുണ്ടാക്കി 6.2 ദശലക്ഷം ആളുകൾക്ക് തൊഴിൽ നൽകി, ഫോബ്‌സ് റിപ്പോർട്ട് ചെയ്യുന്നു. 2005 ൽ, താരതമ്യേന ചെറിയ പൂൾ വലിപ്പം (22.7%) ഉപയോഗിച്ച്, യു‌എസ് ബിസിനസുകളെക്കുറിച്ചുള്ള ഫോബ്‌സിന്റെ സർവേയിലെ 339 കമ്പനികൾ ഒരു ട്രില്യൺ ഡോളർ വിലമതിക്കുന്ന ചരക്കുകളും സേവനങ്ങളും (44%) വിറ്റ് 4 ദശലക്ഷം ആളുകൾക്ക് ജോലി നൽകി. 2004 ൽ, കുറഞ്ഞത് ഒരു ബില്യൺ ഡോളർ വരുമാനമുള്ള സ്വകാര്യ ഉടമസ്ഥതയിലുള്ള യുഎസ് ബിസിനസുകളുടെ എണ്ണം 305 ആയിരുന്നു.
സ്റ്റേറ്റ് ഉടമസ്ഥാവകാശം v/s സ്വകാര്യ ഉടമസ്ഥാവകാശം v/s സഹകരണ ഉടമസ്ഥാവകാശം
ഉൽ‌പാദന ആസ്തികളുടെ സ്വകാര്യ ഉടമസ്ഥാവകാശം സ്റ്റേറ്റ് ഉടമസ്ഥാവകാശം അല്ലെങ്കിൽ കൂട്ടായ ഉടമസ്ഥാവകാശം (തൊഴിലാളി ഉടമസ്ഥതയിലുള്ള കമ്പനികളിലെന്നപോലെ) വ്യത്യാസപ്പെട്ടിരിക്കുന്നു. മുൻ സർക്കാർ ഉടമസ്ഥതയിലുള്ള സംരംഭങ്ങളിൽ നിന്ന് വേർതിരിച്ചറിയാൻ മുൻ കമ്മ്യൂണിസ്റ്റ് രാജ്യങ്ങളിൽ ഈ ഉപയോഗം പലപ്പോഴും കാണപ്പെടുന്നു, എന്നാൽ ഇത് ഒരു സർക്കാർ ഉടമസ്ഥതയിലുള്ളതോ കൂട്ടായ ഉടമസ്ഥതയിലുള്ളതോ ആയ കമ്പനിയുമായി താരതമ്യപ്പെടുത്തുമ്പോൾ എവിടെയും ഉപയോഗിക്കാം.
അമേരിക്കൻ ഐക്യനാടുകളിൽ, സ്വകാര്യ ഉടമസ്ഥതയിലുള്ള കമ്പനി എന്ന പദം സ്റ്റോക്ക് മാർക്കറ്റിൽ ട്രേഡ് ചെയ്യാത്ത ലാഭേച്ഛയില്ലാത്ത സംരംഭങ്ങളെ വിവരിക്കാൻ ഉപയോഗിക്കുന്നു.
സ്റ്റോക്കിന്റെ ഉടമസ്ഥാവകാശം
പൊതുവിൽ വ്യാപാരം നടത്തുന്ന കമ്പനികളുടെ സബ്‌സിഡിയറികളും സംയുക്ത സംരംഭങ്ങളും (ഉദാഹരണത്തിന്, ജനറൽ മോട്ടോഴ്‌സിന്റെ സാറ്റർ കോർപ്പറേഷൻ), സബ്‌സിഡിയറിയിലെ ഓഹരികൾ നേരിട്ട് ട്രേഡ് ചെയ്യപ്പെടുന്നില്ലെങ്കിൽ, സ്വകാര്യ ഉടമസ്ഥതയിലുള്ള കമ്പനികളുടെയും പരസ്യമായി വ്യാപാരം നടത്തുന്ന കമ്പനികളുടെയും സവിശേഷതകൾ ഉണ്ട്. അത്തരം കമ്പനികൾ സാധാരണയായി സ്വകാര്യ ഉടമസ്ഥതയിലുള്ള കമ്പനികളുടെ അതേ റിപ്പോർട്ടിംഗ് ആവശ്യകതകൾക്ക് വിധേയമാണ്, എന്നാൽ കമ്പനികളുടെ ഗ്രൂപ്പുകളുമായി ബന്ധപ്പെട്ട അക്കൗണ്ടൻസി, സെക്യൂരിറ്റീസ് വ്യവസായ നിയമങ്ങൾ അനുസരിച്ച് അവരുടെ സ്വത്തുക്കൾ, ബാദ്ധ്യതകൾ, പ്രവർത്തനങ്ങൾ എന്നിവ അവരുടെ മാതൃ കമ്പനികളുടെ റിപ്പോർട്ടുകളിൽ ഉൾപ്പെടുത്തിയിട്ടുണ്ട്.
അവലംബം
വർഗ്ഗം:സ്വകാര്യ ഉടമസ്ഥതയിലുള്ള കമ്പനി
ഡാത്തോസോറസ്
മധ്യ ജുറാസ്സിക് കാലത്ത് ജീവിച്ചിരുന്ന സോറാപോഡ് വിഭാഗത്തിൽ പെട്ട ഒരു ദിനോസർ ആണ് ഡാത്തോസോറസ്. ചൈനയിൽ നിന്നും ആണ് ഇവയുടെ ഫോസ്സിൽ കണ്ടു കിട്ടിയത്. പേരിന്റെ അർഥം ചൈനീസിൽ വലിയ തല ഉള്ള പല്ലി എന്നാണ്. ഇത് വരെ രണ്ടു ഭാഗികമായ ഫോസ്സിലുകൾ മാത്രമേ ഇവയുടെ കിട്ടിയിടുള്ളൂ. ഫോസ്സിൽ കണ്ടെത്തലുകളുടെ അടിസ്ഥാനത്തിൽ ഇവ ഒറ്റ ആയി സഞ്ചരിച്ചിരുന്ന ജീവികൾ ആണ് എന്ന് കരുതുന്നു.
ശരീര ഘടന
ഏകദേശം 15 മീറ്റർ ആണ് നീളം കണക്കാക്കിയിട്ടുളത്. മറ്റു സോറാപോഡകളെ അപേക്ഷിച്ച് വലിയ തല, പിന്നെ തവി പോലെ ഉള്ള പല്ലുക്കളും ആയിരുന്നു ഇവയ്ക്ക്.
അവലംബം
വർഗ്ഗം:ഏഷ്യൻ ദിനോസറുകൾ വർഗ്ഗം:ജുറാസ്സിക് കാലത്തെ ദിനോസറുകൾ
ഇലക്ട്രോൺ സൂക്ഷ്മദർശിനി
ഇലക്ട്രോൺ സൂക്ഷ്മദർശിനികളുടെ സൗകര്യങ്ങൾ
m
ഉപയോഗങ്ങൾ
Biology and life sciences
അവലംബം
വർഗ്ഗം:ഭൗതികശാസ്ത്രം വർഗ്ഗം:ശാസ്ത്ര ഉപകരണങ്ങൾ-അപൂർണലേഖനം വർഗ്ഗം:സൂക്ഷ്മദർശിനികൾ
എയർ ഫ്രാൻസ്
ഫ്രാൻസിന്റെ പതാകാവാഹിയായ വിമാനകമ്പനിയാണ് എയർ ഫ്രാൻസ്. ഇംഗ്ലീഷ്: Air France (ട്രൊംബ്ലെ ഒങ് ഫ്രാൻസിലാണ് ഇതിന്റെ മുഖ്യകാര്യാലയം. എയർ ഫ്രാൻസ്-കെ.എൽ.എം. സംഘത്തിന്റെ സഹസ്ഥാപനവും സ്കൈ ടീം ഗ്ലോബൽ കൂട്ടായ്മയുടെ സ്ഥാപക അംഗവുമാണ് എയർ ഫ്രാൻസ്. 2013 സ്ഥിതിവിവര കണക്കനുസരിച്ച് ഫ്രാൻസിനകത്ത് 36 ലക്ഷ്യസ്ഥാനങ്ങളിലേക്കും ലോകവ്യാപകമായി 78 രാജ്യങ്ങളിലായി 175 ലക്ഷ്യസ്ഥാനങ്ങളിലേക്കും എയർ ഫ്രാൻസ് വിമാന സർവീസ് നടത്തുന്നു. 2019ലെ കണക്കനുസരിച്ച് 46,803,000 യാത്രക്കാരെ എയർ ഫ്രാൻസ് കൈകാര്യം ചെയ്തു.
എയർ ഓറിയൻറ്, എയർ യൂണിയൻ, എയർലൈൻ ജനറൽ കമ്പനി, ഇന്റർനാഷണൽ എയർ നാവിഗേഷൻ കമ്പനി (സിഡ്‌ന), സൊസൈറ്റി ഗെനാരേൽ ഏരിയൻ (എസ്‌ജി‌ടി‌എ) എന്നിവയുടെ ലയനത്തിൽ നിന്ന് 1933 ഒക്ടോബർ 7 ന് എയർ ഫ്രാൻസ് രൂപീകരിച്ചു. ശീതയുദ്ധകാലത്ത്, 1950 മുതൽ 1990 വരെ, ജർമ്മനിയിൽ വെസ്റ്റ് ബെർലിനിലെ ടെമ്പെൽഹോഫ്, ടെഗൽ വിമാനത്താവളങ്ങളിൽ പ്രവർത്തിക്കുന്ന മൂന്ന് അനുബന്ധ സഖ്യ ഷെഡ്യൂൾ എയർലൈനുകളിൽ ഒന്നായിരുന്നു ഇത്. 1990 ൽ ഫ്രഞ്ച് ആഭ്യന്തര വിമാനക്കമ്പനിയായ എയർ ഇന്റർ, അന്താരാഷ്ട്ര എതിരാളി യുടിഎ - യൂണിയൻ ഡി ട്രാൻസ്പോർട്ട് ഏരിയൻസ് എന്നിവയുടെ പ്രവർത്തനങ്ങൾ ഏറ്റെടുത്തു. 2003 ൽ കെ‌എൽ‌എമ്മുമായി ലയിപ്പിക്കുന്നതിന് മുമ്പ് ഏഴ് പതിറ്റാണ്ടായി ഫ്രാൻസിന്റെ പ്രാഥമിക ദേശീയ പതാക വാഹകനായി ഇത് പ്രവർത്തിച്ചു.
ടി. മുരുഗേശൻ
കേരളത്തിലെ ഒരു കോൺഗ്രസ് പ്രവർത്തകനും മുൻ നിയമസഭാംഗവുമായിരുന്നു '''ടി. മുരുഗേശൻ എന്ന മുരുഗേശൻ തിരുവെങ്കടൻ''' (സെപ്റ്റംബർ 1917-??). ദേവികുളം ദ്വയാംഗ നിയമസഭാമണ്ഡലത്തിൽ നിന്നും കോൺഗ്രസ് സ്ഥാനാർഥിയായി വിജയിച്ചാണ് ഇദ്ദേഹം രണ്ടാം കേരളനിയമസഭയിൽ അംഗമായത്. ഹരിജൻ സേവക് സംഘത്തിന്റെ സ്ഥാപകനും ചെയർമാനുമായിരുന്നു. കേരളാ പ്ലാന്റേഷൻ ഡിപ്രസ്ഡ് ക്ലാസ് ലീഗ് പ്രസിഡന്റ്; ഓൾ കേരള കാർഡമം പ്ലാന്റേഷൻ യൂണിയൻ പ്രസിഡന്റ്; സൗത്ത് ഇന്ത്യൻ പ്ലാന്റേഷൻ വർക്കേഴ്സ് യൂണിയൻ സെക്രട്ടറി എന്നീ പദവികൾ വഹിച്ച മുരുഗേശൻ സ്വാതന്ത്ര്യ സമരവുമായി ബന്ധപ്പെട്ട പ്രവർത്തങ്ങളിലും സജീവമായിരുന്നു. പ്ലാന്റേഷൻ തൊഴിലാളികൾക്കായുള്ള സഹകരണ സംഘങ്ങളുടെ സംഘാടകനും കൂടിയായ ഇദ്ദേഹം ഒരു എസ്റ്റേറ്റ് സൂപർവൈസറും കൃഷിക്കാരനുമായിരുന്നു.